qundao/data-zh-poetry huggingface dataset:
潭口寻仙洞
作者：释今无
朝代：清

亦是翛然地，停舟恰受风。水源黎母出，地脉扶桑穷。怪鸟藤花杂，嘉葩椰叶重。棋枰不可见，伫立上洪濛。苍莽盘纡径，阴幽郁石台。四山围不紧，一水划争开。潭曲风声软，岩欹海色回。一身经万里，难订是重来。
潭口寻仙洞·其一
作者：释今无
朝代：清
体裁：五言律诗

亦是翛然地，停舟恰受风。水源黎母出，地脉扶桑穷。怪鸟藤花杂，嘉葩椰叶重。棋枰不可见，伫立上洪濛。
潭口寻仙洞·其二
作者：释今无
朝代：清
体裁：五言律诗

苍莽盘纡径，阴幽郁石台。四山围不紧，一水划争开。潭曲风声软，岩欹海色回。一身经万里，难订是重来。
灯下读梁同庵上剩师叔书因伤白庵石师
作者：释今无
朝代：清
体裁：五言律诗

旧札看残烛，遗文惨晚烟。能将师友泪，洒向弟兄前。未遂临关志，空为隔世怜。同人多殒落，吟罢自潸然。
热泉
作者：释今无
朝代：清
体裁：五言律诗

车歇泉声热，岩开暑气多。三春看若此，九夏复如何。绕浪花根苦，寒流北涧和。征尘或一洗，令尔想山阿。
燕台秋日
作者：释今无
朝代：清

律管笳灰散，檀林夏火移。气从今日变，人是此时悲。朝雾涵空迥，斜阳入户迟。望云情事切，何忍逗归期。时陟层楼望，萧条客思多。傃风吹大陆，秋色耿长河。剑气连天远，笳声送雁过。他乡愁日暮，谁为一扬戈。
燕台秋日·其一
作者：释今无
朝代：清
体裁：五言律诗

律管笳灰散，檀林夏火移。气从今日变，人是此时悲。朝雾涵空迥，斜阳入户迟。望云情事切，何忍逗归期。
燕台秋日·其二
作者：释今无
朝代：清
体裁：五言律诗

时陟层楼望，萧条客思多。傃风吹大陆，秋色耿长河。剑气连天远，笳声送雁过。他乡愁日暮，谁为一扬戈。
独树
作者：释今无
朝代：清
体裁：七言律诗

三年涷雨夜江过，独树犹疑塔影多。客路自忙难觅荫，霜威虽烈不成柯。如虬直起能争日，似石横当竟压河。最是不堪频属目，几多人事暗消磨。
王伯子渡海相见有赠用韵却酬
作者：释今无
朝代：清
体裁：七言律诗

花事春风两未阑，交情如子许相关。音书计日来深岛，车马何期到此间。客路看来欣已半，吏情归去不须删。他时考绩封褒德，笑我浮云在好山。
王方之出家喜赠
作者：释今无
朝代：清
体裁：七言律诗

镆铘又作一筹添，玉海雷轰待雨沾。閦老凤头高自插，侍郎鸡舌夜还拈。风生静见头陀月，世冷深垂大布帘。莫学衢头痴架屋，千峰期尽脱廉纤。
王淑莘文学以感遇诗一首见贻即步元韵奉和三章志赠
作者：释今无
朝代：清

久曾吾丧我，羁旅幸依人。饮酒何妨畅，论交可入神。闭门风雪急，阅世水云屯。一卷南华乐，翛然得共亲。相逢俱未易，乞食对何人。绝意忘牛马，中宵近鬼神。事销吾道泰，世乱客途屯。珍重王居士，诗篇许独亲。雪意寒侵烛，窗光欲照人。翻书存古雅，自诵每伤神。事业材宜隽，经纶道用屯。知君原落落，努力可娱亲。
王淑莘文学以感遇诗一首见贻即步元韵奉和三章志赠·其一
作者：释今无
朝代：清
体裁：五言律诗

久曾吾丧我，羁旅幸依人。饮酒何妨畅，论交可入神。闭门风雪急，阅世水云屯。一卷南华乐，翛然得共亲。
王淑莘文学以感遇诗一首见贻即步元韵奉和三章志赠·其三
作者：释今无
朝代：清
体裁：五言律诗

雪意寒侵烛，窗光欲照人。翻书存古雅，自诵每伤神。事业材宜隽，经纶道用屯。知君原落落，努力可娱亲。
王淑莘文学以感遇诗一首见贻即步元韵奉和三章志赠·其二
作者：释今无
朝代：清
体裁：五言律诗

相逢俱未易，乞食对何人。绝意忘牛马，中宵近鬼神。事销吾道泰，世乱客途屯。珍重王居士，诗篇许独亲。
王观察仲锡以鹿放生赋诗纪之
作者：释今无
朝代：清
体裁：七言律诗

鹿苑今朝始识名，几多生意遍山城。寻来寺草循幽径，留得微灵听宝经。能踏金莲随步出，解衔仙玦此心明。养成头角双龙准，骑向芝田月下行。
王观察斋头有石寿星伴鹿而坐作此长歌
作者：释今无
朝代：清
体裁：古风

鸡窝老人古仙客，长髭大额不盈尺。好与圯上先辈游，入海化作丝文石。河伯之宫虬与龙，鞭水行雨多阴风。老人总不任智力，妙与太极归洪濛。当时鹿亦解人意，呼之俱化形无异。蟠桃称寿事有无，或前或后那能记。娲皇炼石石上天，以其馀者沉深渊。老人视之如儿戏，不与此石相周旋。一从立极人民著，危微变幻归何处。制成文字记升沈，几度江山换云树。尧天十日光先徂，金人十二今有无。已将身世悬大象，看穷造化笑玄都。观察斋头频过我，老人亦向斋头坐。濠梁小景饶仙风，何必蓬莱深处卧。
琼山诸秀才秋闱不第诗送之归
作者：释今无
朝代：清
体裁：古风

男儿负所学，挟笔干时贤。所求贵得志，展翼青云巅。家住扶桑下，门临铜柱边。海水一万里，崎岖路几千。只身涉溟渤，行李滋蛮烟。富贵如可求，艰难甘弃捐。讵意竹箭流，还教点额旋。孙阳实未来，绝尘徒自怜。且归玩沧海，五车恣幽研。他年一昂首，自然摩高天。石房垂椰叶，芸室烧龙涎。药苗穿篱秀，秋韭割来鲜。烹鸡下美酒，茉莉薰昼眠。人生有如此，圭组何必先。我本谈空士，旧游曾留连。道义既云合，交情良亦坚。相订或重来，开池种白莲。今转送君去，殷勤一赠言。客路日易短，寒螀啼君前。悲欢岂有定，倚仗久难诠。五尺何多力，万事如钩连。秉心皈绣佛，胜着祖生鞭。
琼州留别巳虚
作者：释今无
朝代：清
体裁：七言律诗

非君爱我不能来，此日分襟尽日哀。两地秋风悲旅雁，百年身世付高台。波声寂寞摇孤舫，野寺萧条罢茗杯。骨肉渐深兄弟谊，度人几载便应回。
瑞光歌为谷电非作
作者：释今无
朝代：清
体裁：古风

君不见梧台燕石笑周人，黄金错买凤凰群。世间局蹐那可道，悬黎绿结谁相亲。太颠宝贝隋侯珠，十车鱼目混有馀。六龙驭日日西入，海风吹沙天地黑。湛卢出匣光不割，至今抱璞楚人泣。却秦蹈海宁非痴，击晋守阍更谁识。金谷可怜几斛珠，当时又错换颜色。丈夫意气在四海，黑头不遂白头改。手中有米难排山，云里无梯凤不还。猛虎乍甘卑作鼠，鲋鱼意在升斗间。抽来双铗老龙声，万里随风破渺溟。楼船将军空重士，玉帐但闻啜紫琼。龙蛇自古出大泽，一长不吐羞为客。琅玕作饭不能餐，典却鹔鹴竟何益。舳舻去岁浮鳄渚，星光耿耿长天碧。南飞乌鹊飞栖时，星光却向长襟落。抖之铿然在趾间，神姝缥缈竟难攀。回头失手愕交甫，此珠光怪非等閒。我闻神宝遍天地，当时刳腹开昭关。又闻汲水饮异人，双璧竟产蓝田山。为智为福各有时，飞鸠变铁终无移。去年珠海十万灯，绣幡宝网拖长霓。金钟喧彻寒潮白，阴幽似见鬼神驰。河伯却衔此夜光，疾走韩江照君衣。君今牢骚欲归去，黄金虽瘦功德肥。我作此歌名瑞光，梵音轧轧动南箕。
用徐秀才游百花园韵
作者：释今无
朝代：清
体裁：七言律诗

百丈苍崖路几层，何人清啸学孙登。松杉地阔风声急，牛斗星寒剑气腾。冷处看山高士眼，岩前扶病野人藤。明朝披薜凌霄去，珍重桥头护石冰。
甲寅中秋予以乞经留滞长干与诸公偕宿餐云鍊师道院却赠
作者：释今无
朝代：清
体裁：七言律诗

与君同姓复同年，我在风尘君在天。丹熟易寻骑鹤侣，途穷难乞造经钱。龙沙远谶开灵府，地脉真人驻紫烟。客里感秋秋色冷，殷勤得遇大罗仙。
甲寅九月张南村携其所选风怀访友江上限韵索送予旅人也亦见采及
作者：释今无
朝代：清
体裁：七言律诗

借得禅楼拟共游，廿年不见秣陵秋。言从江渚寻高士，更挟风怀上客舟。芦荻岸边霜月冷，鹔鹴园畔雁声流。旅情称意怜予苦，寂寞相思韵未酬。
甲寅九月杪予从江宁入句曲晤林明府仅人因得接黍谷钱中丞之欢同寓崇明寺畅谈捧腹已成三日夕之乐十月朔二鼓别归邻院而宿夜梦与中丞凭高俯视见有搅绵花者梦中幻境其花蒙茸如海风撼浪予谓中丞曰可共作搅绵花诗何如中丞诺之予遂先成二句曰却似白云生谷口还如泻水置平川及旦林紫君相过因与中丞同早饭王大席陈南浦俱在焉饭后相与步城头揽郭外秋色而凭高之意遂忆梦中因语中丞中丞索予续成欲和同游者各属一章即以此为相逢剪拂投赠之雅什也
作者：释今无
朝代：清
体裁：七言律诗

寒衣梦里欲装绵，新絮茸茸搅暮天。却似白云生谷口，还如泻水置平川。凭高喜接中丞武，引玉先投野衲笺。若不吟诗庆相遇，沾泥心事笑枯禅。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其一 上横冈
作者：释今无
朝代：清
体裁：五言律诗

百灵开岱岳，万里到孤心。玉蝶藏青霭，金函閟碧岑。纡回秦径古，想像翠华深。谁道升平日，封禅不可寻。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其七 二虎庙望南天门
作者：释今无
朝代：清
体裁：五言律诗

天门真万丈，城郭已千重。别界开灵府，高居见岱宗。日光低午照，云影乱诸峰。努力排修翮，琅琅玉阙钟。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其三 万仙楼
作者：释今无
朝代：清
体裁：五言律诗

众岭群争削，巍楼插独高。自然留鹤驭，从此有松涛。海色浮星汉，天心损羽毛。往来一万里，金骨为谁劳。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其九 登封台绝顶
作者：释今无
朝代：清
体裁：五言律诗

王者不贵力，秦皇御辇来。未观东海日，先上登封台。琢石难留字，祈天未遏灾。万年私大业，无计堕奸回。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其二 上红门
作者：释今无
朝代：清
体裁：五言律诗

绿影云俱远，红门路始通。精神难透石，衣袂易呼风。峡月疑流雪，山霞似坠虹。廿年登岱意，却值乱离中。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其五 大夫松松下为御帐崖其色碧绿
作者：释今无
朝代：清
体裁：五言律诗

松径开秦代，崖名踰汉时。风声红日急，石骨绿云滋。未破洪濛气，谁知天地私。烽烟惊大陆，悽折到京畿。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其八 孔子小天下处
作者：释今无
朝代：清
体裁：五言律诗

夫子原尊鲁，登兹意转深。野龙偏斗血，炉火自销金。日色旁虹珥，松根满枳林。凭谁通帝座，洞达万方心。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其六 七十二君封禅辇路
作者：释今无
朝代：清
体裁：五言律诗

电划青徐小，烟浮洙泗低。虞巡标石纪，秦树听猿啼。辇路埋金匣，新情鍊木鸡。几多兴慨意，不敢漫留题。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其十 回马崖
作者：释今无
朝代：清
体裁：五言律诗

无地堪容马，朝天只御风。石形千处险，肉质几人工。鸟道明如线，篮舆曲作弓。从兹分上下，荒忽入洪濛。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其十一 玉皇阁
作者：释今无
朝代：清
体裁：五言律诗

阁道双龙口，箱空俯泬寥。路斜千虑失，山正百灵朝。鱼贯联鸠杖，星躔合斗杓。金台辛苦意，全向此中消。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其十二 顶庙
作者：释今无
朝代：清
体裁：五言律诗

沙过灵旗闪，风行铁瓦飞。鬼神司石窦，星月泊僧衣。五色炫凡界，孤光洞帝畿。龙鳞筛沆瀣，香雾十重围。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时 其四 晒红石
作者：释今无
朝代：清
体裁：五言律诗

地拔云中磴，螺旋屋里湾。登临情未易，归客路方难。残雪犹吞岳，寒风只在山。低头见梁父，应接未能閒。
甲寅春二月与蜜在慧均四藏自显超汉铁关洞开瓶出法敌不息漪文始十靖一挂云诸子从燕台南归取道泰安登岱岳所经胜槩矢口咏歌共得五言近体十二章以志一时·上横冈
作者：释今无
朝代：清

百灵开岱岳，万里到孤心。玉蝶藏青霭，金函閟碧岑。纡回秦径古，想像翠华深。谁道升平日，封禅不可寻。绿影云俱远，红门路始通。精神难透石，衣袂易呼风。峡月疑流雪，山霞似坠虹。廿年登岱意，却值乱离中。众岭群争削，巍楼插独高。自然留鹤驭，从此有松涛。海色浮星汉，天心损羽毛。往来一万里，金骨为谁劳。地拔云中磴，螺旋屋里湾。登临情未易，归客路方难。残雪犹吞岳，寒风只在山。低头见梁父，应接未能閒。松径开秦代，崖名踰汉时。风声红日急，石骨绿云滋。未破洪濛气，谁知天地私。烽烟惊大陆，悽折到京畿。电划青徐小，烟浮洙泗低。虞巡标石纪，秦树听猿啼。辇路埋金匣，新情鍊木鸡。几多兴慨意，不敢漫留题。天门真万丈，城郭已千重。别界开灵府，高居见岱宗。日光低午照，云影乱诸峰。努力排修翮，琅琅玉阙钟。夫子原尊鲁，登兹意转深。野龙偏斗血，炉火自销金。日色旁虹珥，松根满枳林。凭谁通帝座，洞达万方心。王者不贵力，秦皇御辇来。未观东海日，先上登封台。琢石难留字，祈天未遏灾。万年私大业，无计堕奸回。无地堪容马，朝天只御风。石形千处险，肉质几人工。鸟道明如线，篮舆曲作弓。从兹分上下，荒忽入洪濛。阁道双龙口，箱空俯泬寥。路斜千虑失，山正百灵朝。鱼贯联鸠杖，星躔合斗杓。金台辛苦意，全向此中消。沙过灵旗闪，风行铁瓦飞。鬼神司石窦，星月泊僧衣。五色炫凡界，孤光洞帝畿。龙鳞筛沆瀣，香雾十重围。
甲寅杪秋予客句曲崇明寺大席道兄频惠佳食且促膝谈心甚感知己赋此用赠
作者：释今无
朝代：清
体裁：七言律诗

华阳胜地又相过，古寺逢君感慨多。人似淮阴惭布衲，饭如香国见维摩。楚云尚重衡文鉴，天马终腾拔宅窝。知己天涯敦气谊，天涯况复正干戈。
甲寅秋予以乞经从燕台南归留滞白门顿弟在吴门专侍至之住数日去陵阳订其复至白首天涯易散难聚不已之情未欲遽远且天老人住山无力世乱难安相与共依座下此什送之并似六康居士念予亦一编户民也
作者：释今无
朝代：清

暂问陵阳路，冬初复待君。青山同学道，白首惜离群。将母心先拙，扶师力欲分。干戈看鼎沸，俱是异乡人。江影摇孤锡，峰阴载一船。贫穷悲孝子，流落见烽烟。路向鸰原合，情还雁翅连。花城询长者，相望欲潸然。
甲寅秋予以乞经从燕台南归留滞白门顿弟在吴门专侍至之住数日去陵阳订其复至白首天涯易散难聚不已之情未欲遽远且天老人住山无力世乱难安相与共依座下此什送之并似六康居士念予亦一编户民也·其一
作者：释今无
朝代：清
体裁：五言律诗

暂问陵阳路，冬初复待君。青山同学道，白首惜离群。将母心先拙，扶师力欲分。干戈看鼎沸，俱是异乡人。
甲寅秋予以乞经从燕台南归留滞白门顿弟在吴门专侍至之住数日去陵阳订其复至白首天涯易散难聚不已之情未欲遽远且天老人住山无力世乱难安相与共依座下此什送之并似六康居士念予亦一编户民也·其二
作者：释今无
朝代：清
体裁：五言律诗

江影摇孤锡，峰阴载一船。贫穷悲孝子，流落见烽烟。路向鸰原合，情还雁翅连。花城询长者，相望欲潸然。
甲寅秋日予客金陵景尚道兄出宰栗阳正欲趋贺忽有王师入镇予随之归岭欲乞路费于知己用寄此什
作者：释今无
朝代：清
体裁：七言律诗

福星万里到金陵，咫尺穷途未可迎。忽有归帆随铁马，旋思舟麦送金经。祇园不藉衔环报，清俸还知好义轻。得入罗浮高处望，千秋犹记此时情。
甲辰春日赠雄州太守孝山
作者：释今无
朝代：清
体裁：七言律诗

搴帷百里颂贤明，锁钥雄关德泽馨。纶綍恩光三殿下，梅花閒梦十年清。青门望在朝端重，白社论心世虑轻。早晚借君临十部，江威先拥玉麟行。
电白县
作者：释今无
朝代：清
体裁：五言律诗

风尘还自笑，岁月此淹留。地僻逢人少，城荒见客愁。藤蛇山店卖，海水县前流。作宦同羁旅，人传此邑侯。
留别即兄
作者：释今无
朝代：清
体裁：七言律诗

哭罢穷途笑步兵，秋山病叶一身轻。木瓢潦倒人烟饭，竹笠萧条塞雪声。去住每怜予有恨，别离愈爱汝无情。感公古亦怀冰者，大法依然属老成。
留别郑季生
作者：释今无
朝代：清
体裁：七言律诗

城头吹角肃初寒，边客何人泪欲乾。久历冰霜忘道远，又从离别觉情难。传经自是诗书志，击筑须怜屠狗欢。细想与君交匪薄，回头不是望长安。
留别陈路若
作者：释今无
朝代：清
体裁：五言律诗

六十诗名旧，天涯始见君。望残乡井月，卧老帝城云。草色当轩静，嚣声入夜闻。市廛犹有此，握别惜相分。
癸丑仲春梅长道兄洁诚拨置家缘入海幢将一月修建大悲宝忏深念众生以无明业垢妄造种种能一念回光可以薄宿愆而植新种用是恳祷上及父母下逮亲串凡在梅公相敬相爱之中则以真诚感格仰求拯拔夫舍资财作佛事人或不少舍资财而能洁身洁念则甚少也能洁身洁念时或不少能深知一念回光可以消殒业垢又能扩充其量上及父母下逮亲串此非自信之笃其能如是乎士夫家以理解恃聪明不信有此忏业消垢之事然念念腾腾岂他人哉此固不足与俗人言也梅兄当自信之耳
作者：释今无
朝代：清
体裁：七言律诗

十里香花结胜因，海幢今复见斯人。月明起处咒云净，梵呗高时海色新。好福已瞻诸佛顶，真诚犹自拔诸亲。团圞共话齐眉老，从此长留鹤岭春。
癸丑夏日承方邵村侍御同诸公见访鹾司向公有入社之兴阻以公政遥赠三律琬琰风致群公步而和之时水部汪汉老同王震生诸公亦棹扁舟而来半江遇风亦不果聚
作者：释今无
朝代：清

野寺云山一水分，山光如水水连云。江帆晴引乌台兴，莲沼香浮绿绮文。物外逍遥周柱史，诗怀高逸鲍参军。相期此日非生客，帝里声名蚤已闻。高贤异地复同群，五色肝肠映晓云。风雅自和鸾玉响，威仪人识凤凰文。不嫌净社长无酒，久属名场旧冠军。千古东林传胜事，招提谁更续遗闻。扁舟有客阻珠濆，翻似迢遥五岳云。一度佳游迟尚子，满堂名辈少完文。清斋定值花间兴，酒阵争降镜里军。偏得寄题诗句好，临风吟抱隔江闻。
癸丑夏日承方邵村侍御同诸公见访鹾司向公有入社之兴阻以公政遥赠三律琬琰风致群公步而和之时水部汪汉老同王震生诸公亦棹扁舟而来半江遇风亦不果聚·其一
作者：释今无
朝代：清
体裁：七言律诗

野寺云山一水分，山光如水水连云。江帆晴引乌台兴，莲沼香浮绿绮文。物外逍遥周柱史，诗怀高逸鲍参军。相期此日非生客，帝里声名蚤已闻。
癸丑夏日承方邵村侍御同诸公见访鹾司向公有入社之兴阻以公政遥赠三律琬琰风致群公步而和之时水部汪汉老同王震生诸公亦棹扁舟而来半江遇风亦不果聚·其三
作者：释今无
朝代：清
体裁：七言律诗

扁舟有客阻珠濆，翻似迢遥五岳云。一度佳游迟尚子，满堂名辈少完文。清斋定值花间兴，酒阵争降镜里军。偏得寄题诗句好，临风吟抱隔江闻。
癸丑夏日承方邵村侍御同诸公见访鹾司向公有入社之兴阻以公政遥赠三律琬琰风致群公步而和之时水部汪汉老同王震生诸公亦棹扁舟而来半江遇风亦不果聚·其二
作者：释今无
朝代：清
体裁：七言律诗

高贤异地复同群，五色肝肠映晓云。风雅自和鸾玉响，威仪人识凤凰文。不嫌净社长无酒，久属名场旧冠军。千古东林传胜事，招提谁更续遗闻。
癸丑秋八月喜文斗金吾从汉阳来相见偕李潜石秀才分赋
作者：释今无
朝代：清
体裁：七言律诗

粤云楚月两无穷，八载忻看此际同。天上门开三谒帝，海边僧老一林风。当秋未许惊牢落，奋翅还须插远空。试问青莲雄健意，才华千古吐长虹。
登九江锁江楼
作者：释今无
朝代：清
体裁：五言律诗

客行当绝域，楼望倍伤秋。地坼三吴势，江分九派流。故山浮自远，近泪落难收。惭愧蒹葭色，閒閒映白鸥。
登巾峰
作者：释今无
朝代：清
体裁：七言律诗

控扼湘衡势几重，熙平自古号雄封。勾连石崿嵚岑壮，纡曲云情紫气溶。一度干戈空突兀，百年星月伴杉松。近城细数诸峰峻，唯有巾峰影独浓。
登秘魔崖
作者：释今无
朝代：清
体裁：五言律诗

秘魔高不极，正接太行踪。白日寒千树，阴崖护二龙。水帘风雨聚，云窦鬼神封。一望知何世，秦关见几重。
登西台
作者：释今无
朝代：清
体裁：五言律诗

入望烟波阔，登台气象高。风声低雁翅，海色上僧袍。红日当朝见，鲛人闻夜号。平生有怀抱，行坐总成劳。
登谪仙楼有怀千山
作者：释今无
朝代：清
体裁：七言律诗

欸乃听残客思愁，来登江上谪仙楼。寒风直扇金陵雨，怒浪长连白鹭洲。万里中原腾杀气，三边朔漠怨貂裘。分明掩泣凫归日，回首茫茫又两秋。
登通天塔
作者：释今无
朝代：清
体裁：古风

撑拄通天塔，翱翔砥柱堂。舣舟一上裂天荒，韶石下关回澜狂。双丸终古走寒光，此地乃尔高昂昂。不独河低天亦低，九成台上风琅琅。带得秋心过晚峡，还将逸眼傲朝霜。因忆去年登海鳌，扶胥脚底起洪涛。短鬓萧萧难掩雪，力弱心长首重搔。
登问归亭
作者：释今无
朝代：清

两年闻搆问归亭，却讶今秋得径登。新目恰飘今日雨，古榕犹度旧时声。绀宫气壮江流疾，谢豹啼深木叶平。我愿人寰犹未满，可堪惆怅此时情。天风吹落到炎州，今日登临匪昔游。文士有怀应载笔，閒僧无事独孤舟。深根古柏通莲座，嫩叶新松荫石头。破衲岂宜罨画里，又栘竹节上层楼。
登问归亭·其一
作者：释今无
朝代：清
体裁：七言律诗

两年闻搆问归亭，却讶今秋得径登。新目恰飘今日雨，古榕犹度旧时声。绀宫气壮江流疾，谢豹啼深木叶平。我愿人寰犹未满，可堪惆怅此时情。
登问归亭·其二
作者：释今无
朝代：清
体裁：七言律诗

天风吹落到炎州，今日登临匪昔游。文士有怀应载笔，閒僧无事独孤舟。深根古柏通莲座，嫩叶新松荫石头。破衲岂宜罨画里，又栘竹节上层楼。
登飞云顶
作者：释今无
朝代：清

四百峰头始尽登，青鸾无力让乌藤。百蛮烟雨随方下，四极星辰已可凭。灵鸟不啼闻远瀑，归云忽到失崚嶒。仙飙来往寒威劲，毕竟能閒尚是僧。午夜扶桑拂眼明，金盘出海上方清。洪濛气掩牂牁水，阿耨池深沆瀣情。云被最低峰折碎，花悬极险树皆平。虎头门外如杯涌，白首虚吟笑此生。
登飞云顶·其一
作者：释今无
朝代：清
体裁：七言律诗

四百峰头始尽登，青鸾无力让乌藤。百蛮烟雨随方下，四极星辰已可凭。灵鸟不啼闻远瀑，归云忽到失崚嶒。仙飙来往寒威劲，毕竟能閒尚是僧。
登飞云顶·其二
作者：释今无
朝代：清
体裁：七言律诗

午夜扶桑拂眼明，金盘出海上方清。洪濛气掩牂牁水，阿耨池深沆瀣情。云被最低峰折碎，花悬极险树皆平。虎头门外如杯涌，白首虚吟笑此生。
白海棠予素未之见甲寅八月寓金陵入高座寺一见之复从徐公辅江城阁一见偶作是诗
作者：释今无
朝代：清

月魂波影共微茫，冷澹迎秋意倍凉。烟水已空金谷圃，冰霜独重白云乡。笛中梅瓣原无色，世上胭脂岂耐芳。罗绮红楼千种态，一回梦破歇诸狂。琢月磨冰绝点埃，无端却下谪仙台。何曾富贵能收拾，止有烟云共往来。雪屋未寒先欲冷，玉簪凋罢始当开。铅华洗尽无工力，漫对江城意莫裁。
白海棠予素未之见甲寅八月寓金陵入高座寺一见之复从徐公辅江城阁一见偶作是诗·其一
作者：释今无
朝代：清
体裁：七言律诗

月魂波影共微茫，冷澹迎秋意倍凉。烟水已空金谷圃，冰霜独重白云乡。笛中梅瓣原无色，世上胭脂岂耐芳。罗绮红楼千种态，一回梦破歇诸狂。
白海棠予素未之见甲寅八月寓金陵入高座寺一见之复从徐公辅江城阁一见偶作是诗·其二
作者：释今无
朝代：清
体裁：七言律诗

琢月磨冰绝点埃，无端却下谪仙台。何曾富贵能收拾，止有烟云共往来。雪屋未寒先欲冷，玉簪凋罢始当开。铅华洗尽无工力，漫对江城意莫裁。
白莲华颂三十三韵寿朱明府
作者：释今无
朝代：清
体裁：古风

莲花如雪映雪衢，千年一抽世所无。芰茎蔤叶七宝须，天风掣击如飞凫。众香骈附若奔趋，采而食之留身躯。紫红立变儿童肤，譬如玛瑙籍红氍。慧性光透如明珠，上下千岁事难诬。此花自与异花殊，草木之卉非根株。至人取譬晓大儒，心性皎洁即此乎。事物纷纭心力孤，譬如此花不出湖。此花一出事物徂，兀然隐几或据梧。当年葛令乞分符，金丹辛苦烧红炉。身轻鹤骨玉龙驱，不见此花终踌躇。南海朱侯得机枢，政成事暇日执觚。德泽润人若醍醐，掀髯对我如藐姑。几度烧香诵良谟，竹窗蓬窦锦云铺。王臣外护深庇吾，长至之后逢悬弧。为君说此如辘轳，视履考祥终不渝，此花千载生冰壶。
白衣庵新居
作者：释今无
朝代：清

自来无此畏，出郭愈多欢。不是风尘苦，焉知水石难。小床依草稳，片月到襟寒。尚得馀今日，幽情或未阑。城内无多事，朝朝怯马蹄。门依堞影暗，首为主人低。细语心常动，粗餐意倍迷。槟榔图一醉，便梦玉渊西。岂敢求安住，深知厌此身。一瓢供？轲，两眼足酸辛。月色真难得，人情岂易论。秋风莫轻触，发际渐如银。已穷投食计，又乞买茆钱。意怫西风苦，情深乡月悬。竹声喧枕畔，椰叶到庵前。亦是浮生事，焚香莫论禅。敢云效古昔，亦负客中春。贱极似成傲，愁多不为贫。嗒然堪丧我，竟欲属何人。所喜门前石，长吟不见嗔。
白衣庵新居·其一
作者：释今无
朝代：清
体裁：五言律诗

自来无此畏，出郭愈多欢。不是风尘苦，焉知水石难。小床依草稳，片月到襟寒。尚得馀今日，幽情或未阑。
白衣庵新居·其三
作者：释今无
朝代：清

岂敢求安住，深知厌此身。一瓢供？轲，两眼足酸辛。月色真难得，人情岂易论。秋风莫轻触，发际渐如银。
白衣庵新居·其三
作者：释今无
朝代：清
体裁：五言律诗

岂敢求安住，深知厌此身。一瓢供𨋰轲，两眼足酸辛。月色真难得，人情岂易论。秋风莫轻触，发际渐如银。
白衣庵新居·其二
作者：释今无
朝代：清
体裁：五言律诗

城内无多事，朝朝怯马蹄。门依堞影暗，首为主人低。细语心常动，粗餐意倍迷。槟榔图一醉，便梦玉渊西。
白衣庵新居·其五
作者：释今无
朝代：清
体裁：五言律诗

敢云效古昔，亦负客中春。贱极似成傲，愁多不为贫。嗒然堪丧我，竟欲属何人。所喜门前石，长吟不见嗔。
白衣庵新居·其四
作者：释今无
朝代：清
体裁：五言律诗

已穷投食计，又乞买茆钱。意怫西风苦，情深乡月悬。竹声喧枕畔，椰叶到庵前。亦是浮生事，焚香莫论禅。
相江叹
作者：释今无
朝代：清

壮岁逢沙汰，髫年饱乱离。计穷观世日，悲正及秋时。短发羞人见，长贫有钵知。我心不可转，鸥鸟莫相疑。安能关至计，无乃损皇仁。错念观前世，闲言误后人。昙花甘委雪，篱槿岂禁春。谁道琉璃国，笳吹不起尘。檀林烧豆火，水族失龙鳞。乘槎难及汉，避俗敢言秦。碧海徒多梦，青山已少人。独怜边徼地，不及帝城春。天地微生薄，风霜岁月赊。金钩奔醉象，玉盏落长蛇。草遇千年雪，莺啼二月花。宝龛尘渐积，珍重拂轻纱。袈裟犹未白，螺髻镇常青。有愿酬今日，无言问小乘。情田心莫莫，玉海泪盈盈。满山松柏色，不作旧时声。圣朝应勿阙，斯道与斯文。清磬凭谁击，名香岂易焚。寒星人外见，天梵静中闻。纵得常如此，沙鸥已失群。万物欣其盛，何能守寂寥。月沉空有恨，风急自无潮。一念终难到，三禅岂易烧。还将金玉带，依旧镇山腰。庄严欣帝梵，衰落妒波旬。究竟空怜我，依然不怨人。灵蛇收鲤眼，宝剑涸龙津。却怪林逋鹤，生来骨相贫。海竭珊瑚死，林深虎豹屯。无人添食钵，教我住荒村。梦逐梅花去，形愁槁木存。长廊风寂寂，日落自关门。
相江叹·其一
作者：释今无
朝代：清
体裁：五言律诗

壮岁逢沙汰，髫年饱乱离。计穷观世日，悲正及秋时。短发羞人见，长贫有钵知。我心不可转，鸥鸟莫相疑。
相江叹·其七
作者：释今无
朝代：清
体裁：五言律诗

圣朝应勿阙，斯道与斯文。清磬凭谁击，名香岂易焚。寒星人外见，天梵静中闻。纵得常如此，沙鸥已失群。
相江叹·其三
作者：释今无
朝代：清
体裁：五言律诗

安能关至计，无乃损皇仁。错念观前世，闲言误后人。昙花甘委雪，篱槿岂禁春。谁道琉璃国，笳吹不起尘。
相江叹·其九
作者：释今无
朝代：清
体裁：五言律诗

庄严欣帝梵，衰落妒波旬。究竟空怜我，依然不怨人。灵蛇收鲤眼，宝剑涸龙津。却怪林逋鹤，生来骨相贫。
相江叹·其二
作者：释今无
朝代：清
体裁：古风

运会丁黄檗，分徒类夹山。愁多伤肺易，僧老改形难。夜入疏钟苦，潮归独院寒。无聊频徙倚，犹把梵书看。
相江叹·其五
作者：释今无
朝代：清
体裁：五言律诗

天地微生薄，风霜岁月赊。金钩奔醉象，玉盏落长蛇。草遇千年雪，莺啼二月花。宝龛尘渐积，珍重拂轻纱。
相江叹·其八
作者：释今无
朝代：清
体裁：五言律诗

万物欣其盛，何能守寂寥。月沉空有恨，风急自无潮。一念终难到，三禅岂易烧。还将金玉带，依旧镇山腰。
相江叹·其六
作者：释今无
朝代：清
体裁：五言律诗

袈裟犹未白，螺髻镇常青。有愿酬今日，无言问小乘。情田心莫莫，玉海泪盈盈。满山松柏色，不作旧时声。
相江叹·其十
作者：释今无
朝代：清
体裁：五言律诗

海竭珊瑚死，林深虎豹屯。无人添食钵，教我住荒村。梦逐梅花去，形愁槁木存。长廊风寂寂，日落自关门。
相江叹·其四
作者：释今无
朝代：清
体裁：五言律诗

檀林烧豆火，水族失龙鳞。乘槎难及汉，避俗敢言秦。碧海徒多梦，青山已少人。独怜边徼地，不及帝城春。
石螺滩
作者：释今无
朝代：清
体裁：七言律诗

坐宜山籁卧疑仙，路入菁葱岂问天。石景木鸢频飐水，花光雪片夜飞船。峡门束峻雷公怒，斗柄移低玉镜圆。最是磨人风景异，蟠溪未遇更陶然。
示方传琮传珏二子
作者：释今无
朝代：清

双璧联翩舞象时，嶷然头角是佳儿。殷勤解出衣珠影，照汝心胸万古奇。家势文章谁得似，长成功业自然优。福基更比灵台峻，执笏垂鱼心可求。
示方传琮传珏二子·其一
作者：释今无
朝代：清
体裁：七言绝句

双璧联翩舞象时，嶷然头角是佳儿。殷勤解出衣珠影，照汝心胸万古奇。
示方传琮传珏二子·其二
作者：释今无
朝代：清
体裁：七言绝句

家势文章谁得似，长成功业自然优。福基更比灵台峻，执笏垂鱼心可求。
祝祠
作者：释今无
朝代：清

七十斑衣鬓未霜，瑶池高晏出霓裳。人间乐事如天上，玉臂兰孙酒一双。綵云千顷鹤千群，杂沓笙璈下界闻。唯有凤城周处士，蟠桃筵与蔡家分。
祝祠·其一
作者：释今无
朝代：清
体裁：七言绝句

七十斑衣鬓未霜，瑶池高晏出霓裳。人间乐事如天上，玉臂兰孙酒一双。
祝祠·其二
作者：释今无
朝代：清
体裁：七言绝句

綵云千顷鹤千群，杂沓笙璈下界闻。唯有凤城周处士，蟠桃筵与蔡家分。
祝词
作者：释今无
朝代：清
体裁：五言律诗

北岭松犹盛，南山鹤可闻。堂悬三岛月，杯泛五湖云。綵凤飞无已，天花落自纷。与君同浩劫，握手问高旻。
祝词
作者：释今无
朝代：清
体裁：七言律诗

松风披拂绕阑干，滟滪堆翻六月寒。四海羽仪尊凤尾，千年文物重鸡坛。天高北极梯原易，箭美东南似更难。一粒神珠光合浦，自然不羡大还丹。
祝词
作者：释今无
朝代：清
体裁：七言律诗

石脑阆风白玉卮，锦堂香散鹤来时。问年岛上松俱长，结客天边气独奇。自有金尊推北海，常将宝错赠要离。青莲花好无人佩，寿日先开第一枝。
祝词
作者：释今无
朝代：清
体裁：七言律诗

谁知谯火别然犀，蝶梦华胥一样齐。范蠡有船千顷月，商山无伴一枝藜。人间胜事知俱幻，世外良缘渐不迷。桂树玉堂留懿业，便应随意步丹梯。
祝词
作者：释今无
朝代：清

闻君七十捉鸠时，两眼青青鬓未丝。噩梦已从今日破，嵩山应长万年枝。行看红叶当秋下，坐悟浮云入酒卮。最是萧王书十卷，却教人易起深思。西湖十亩满秋声，白鹤峰前见月明。桂树喜看霜叶老，玉麟尤爱舞衣轻。笔花洒处江天丽，閒梦醒时水石平。我自披云寄长啸，因风先为说无生。
祝词·其一
作者：释今无
朝代：清
体裁：七言律诗

闻君七十捉鸠时，两眼青青鬓未丝。噩梦已从今日破，嵩山应长万年枝。行看红叶当秋下，坐悟浮云入酒卮。最是萧王书十卷，却教人易起深思。
祝词·其二
作者：释今无
朝代：清
体裁：七言律诗

西湖十亩满秋声，白鹤峰前见月明。桂树喜看霜叶老，玉麟尤爱舞衣轻。笔花洒处江天丽，閒梦醒时水石平。我自披云寄长啸，因风先为说无生。
禅山歌
作者：释今无
朝代：清
体裁：古风

珊瑚洲接沉香浦，乘潮直溯禅山坞。禅山六市日繁华，户排文锦家玛瑙。桑麻万井散鸡豚，竹苞箭茂相参伍。文犀翡翠杂明珰，连衢列肆何辉煌。击毂摩肩竞奔逐，憧憧杂沓尘纷芳。回环曲水映清泚，朱楼对峙如翱翔。西樵山抱芙蓉密，千红万绿争秋霜。黄木湾头梅欲白，寒香迢递连阡陌。夜市鲛人鬻绡归，朝烟估客乘槎泊。鳀海岚波十万重，虞泉日月双环黑。一从郊外事戎马，巢风穴雨愁家室。坐数鹏溟百二乡，缘仆其人皆裙虱。南海风光自太平，竹弦丝管争相鸣。雄籓柱壮欃枪远，朝阙台高碧汉清。今岁秋闱典特新，凤书馆阁来文臣。远甸文风愈兴起，隽拔髦士皆麒麟。太史春秋亦正富，翔龙威凤殊惊人。当年陆贾亦说客，宣布帝德犹未真。太史读书明国体，一觞一咏皆精神。越王城下嗟陈迹，粤女花田坐锦茵。手持金玉双笔管，随其道合能屈伸。牙樯閒作禅山游，禅山观者如山丘。未觉羽书生战垒，喜看天泽来龙洲。务使闾阎生景色，能令海国见风流。太史更能閒物外，禅机与我相唱詶。一路梅花密相送，磬声敲彻海门秋。
秋夜莫易心过宿此赠
作者：释今无
朝代：清
体裁：七言律诗

君家兄弟雪霜清，万里尤深世外情。香载宝车归宝地，文高时调古时名。远帆挂日欺鲸浪，短札捎云忆雁声。且向柴门谈夜月，功名究竟是浮生。
秋日喜螺浮张给谏见访即订四百峰之游率赠
作者：释今无
朝代：清

多君访我度江来，共话名山去路催。十一游时惭羽翰，三秋去日爱宗雷。锦帆珠浦驱朝浪，玉律金风动蚤灰。泛泛一鸥无所着，元从物外事登台。仙俦未许问流年，偶就鹓行道尚全。省掖文章师陆贽，天门星宿照张骞。丹砂自养甘霖料，青琐难閒览眺船。蚤晚枫宸归献替，遥知圣泽赞名贤。
秋日喜螺浮张给谏见访即订四百峰之游率赠·其一
作者：释今无
朝代：清
体裁：七言律诗

多君访我度江来，共话名山去路催。十一游时惭羽翰，三秋去日爱宗雷。锦帆珠浦驱朝浪，玉律金风动蚤灰。泛泛一鸥无所着，元从物外事登台。
秋日喜螺浮张给谏见访即订四百峰之游率赠·其二
作者：释今无
朝代：清
体裁：七言律诗

仙俦未许问流年，偶就鹓行道尚全。省掖文章师陆贽，天门星宿照张骞。丹砂自养甘霖料，青琐难閒览眺船。蚤晚枫宸归献替，遥知圣泽赞名贤。
秋日送闵汉卿太守赴都改补
作者：释今无
朝代：清
体裁：七言律诗

分襟恋恋此高秋，九万风云势未休。有道誉归贤太守，怀恩人满古端州。宝符重向金门出，异绩先从玉版留。最是圣朝资卧理，岭南应更念遐陬。
程周量擢民部
作者：释今无
朝代：清

当秋几度望京云，落叶江头影自分。乞食少因惭此道，阅人多更转怀君。玉河夜雪宜官酒，秘苑奇书领异闻。静把此心供献替，词坛谁与论鸿文。地官晋擢佐贤劳，杳霭鹓鸿翼并高。元凯度支关国计，茂先博物副民曹。俸钱未可谋新甑，朝服依稀只旧袍。独有花田莲叶社，月明虚听渡江舠。
程周量擢民部·其一
作者：释今无
朝代：清
体裁：七言律诗

当秋几度望京云，落叶江头影自分。乞食少因惭此道，阅人多更转怀君。玉河夜雪宜官酒，秘苑奇书领异闻。静把此心供献替，词坛谁与论鸿文。
程周量擢民部·其二
作者：释今无
朝代：清
体裁：七言律诗

地官晋擢佐贤劳，杳霭鹓鸿翼并高。元凯度支关国计，茂先博物副民曹。俸钱未可谋新甑，朝服依稀只旧袍。独有花田莲叶社，月明虚听渡江舠。
章桥遇雪
作者：释今无
朝代：清
体裁：七言律诗

粉作山河玉作亭，毡衫湿透欲成冰。尝疑海市光难似，却过章桥落未停。青映乡关长见树，白连天地不藏僧。北风一阵吹还起，鸾鹤烟霞梦未醒。
章江
作者：释今无
朝代：清
体裁：七言律诗

旌旗密处见高幡，赢得归山水石繁。龙象气高红日泠，冰霜道在紫云屯。全无机事谋耕凿，剩有微言讲寂喧。客里又当明月际，思量一夜未曾完。
第二十三册初发琼州道中恭怀本师
作者：释今无
朝代：清
体裁：五言律诗

塞雪曾辽左，蛮烟复海南。风尘双短鬓，去住一征衫。山向望中阔，书从梦里缄。道情偏自重，翘首见慈严。
筑堤诗
作者：释今无
朝代：清

贳地开精舍，穿渠待竹林。了无香火念，只有水云心。锄起惊秋草，虫分隔路吟。莫言吾自限，用意此中深。略似苏公意，无湖祇有堤。水来拖素练，日落卧长霓。辨土寻龙脉，扶筇听鸟啼。对人挥汗罢，潇洒在鸡栖。大块真劳我，高天亦限人。溪山千片石，城郭一朝春。锄过坭痕滑，堆平月色匀。古人还负担，吾敢厌嚣尘。冬至移花候，春当插柳时。斫柴徐计颗，得米已堪炊。海色归新圃，风声聚乱枝。少年贫贱早，生计苦相思。耕凿真无力，逢迎已入心。眼徒空处白，地是几时阴。梅即能飘雪，霞先漫落金。殷勤多自爱，肯受二毛侵。锹子乾坤阔，阿师气宇低。无田开大义，有路作卑蹊。白拂穿林易，黄花照眼迷。旧时飞动意，寂寞向畬坭。已分僧俗路，难爱浅深田。石破通山气，风吹入海烟。乞人移树色，借贷散工钱。抱膝吾还乐，艰难过六年。蛟龙潜地骨，钟磬任天心。粥饭有缘聚，云山随处深。海波吹自昔，人迹在如今。亦是难由我，馀生听陆沉。平生期浪迹，岂意作开山。百短同衰鬓，千般只笑颜。棘林藏月碎，弓地聚云閒。抖擞辽东衲，何时着过关。
筑堤诗·其一
作者：释今无
朝代：清
体裁：五言律诗

贳地开精舍，穿渠待竹林。了无香火念，只有水云心。锄起惊秋草，虫分隔路吟。莫言吾自限，用意此中深。
筑堤诗·其七
作者：释今无
朝代：清
体裁：五言律诗

已分僧俗路，难爱浅深田。石破通山气，风吹入海烟。乞人移树色，借贷散工钱。抱膝吾还乐，艰难过六年。
筑堤诗·其三
作者：释今无
朝代：清
体裁：五言律诗

大块真劳我，高天亦限人。溪山千片石，城郭一朝春。锄过坭痕滑，堆平月色匀。古人还负担，吾敢厌嚣尘。
筑堤诗·其九
作者：释今无
朝代：清
体裁：五言律诗

平生期浪迹，岂意作开山。百短同衰鬓，千般只笑颜。棘林藏月碎，弓地聚云閒。抖擞辽东衲，何时着过关。
筑堤诗·其二
作者：释今无
朝代：清
体裁：五言律诗

略似苏公意，无湖祇有堤。水来拖素练，日落卧长霓。辨土寻龙脉，扶筇听鸟啼。对人挥汗罢，潇洒在鸡栖。
筑堤诗·其五
作者：释今无
朝代：清
体裁：五言律诗

耕凿真无力，逢迎已入心。眼徒空处白，地是几时阴。梅即能飘雪，霞先漫落金。殷勤多自爱，肯受二毛侵。
筑堤诗·其八
作者：释今无
朝代：清
体裁：五言律诗

蛟龙潜地骨，钟磬任天心。粥饭有缘聚，云山随处深。海波吹自昔，人迹在如今。亦是难由我，馀生听陆沉。
筑堤诗·其六
作者：释今无
朝代：清
体裁：五言律诗

锹子乾坤阔，阿师气宇低。无田开大义，有路作卑蹊。白拂穿林易，黄花照眼迷。旧时飞动意，寂寞向畬坭。
筑堤诗·其四
作者：释今无
朝代：清
体裁：五言律诗

冬至移花候，春当插柳时。斫柴徐计颗，得米已堪炊。海色归新圃，风声聚乱枝。少年贫贱早，生计苦相思。
答丹霞诸兄四章时天老人以海幢主者之席见命遣侍僧走辞作此却寄
作者：释今无
朝代：清

黄昏清昼愿空违，此事那堪再辱之。忍住法中当法坏，久知人患是人师。狮王舌上狐涎溅，虎步蹄惊驽足移。这座不容轻觊觎，执鞭惟有效驱驰。南溟雷雨动蛟龙，时节天心有至公。祇见出头凌佛祖，更无退席让英雄。微生究过毛难擢，宝镜羞人态未工。此意廿年消不尽，依依双眼白云中。金鎞触处眼光差，若个人堪赖克家。遍地已无椎拂久，匝天空有水云赊。轻烟漾柳丝难驻，滑雨封坭路觉遐。珍重黄鹂深树里，逼人心事乱如麻。当头正位绝跻攀，奴隶那能入此间。却似过鸿难寄树，恰如啸虎已忘山。多时拚定无容说，彻底承当只等閒。般若有锋司杀活，寒光先已夺痴顽。
答丹霞诸兄四章时天老人以海幢主者之席见命遣侍僧走辞作此却寄·其一
作者：释今无
朝代：清
体裁：七言律诗

黄昏清昼愿空违，此事那堪再辱之。忍住法中当法坏，久知人患是人师。狮王舌上狐涎溅，虎步蹄惊驽足移。这座不容轻觊觎，执鞭惟有效驱驰。
答丹霞诸兄四章时天老人以海幢主者之席见命遣侍僧走辞作此却寄·其三
作者：释今无
朝代：清
体裁：七言律诗

金鎞触处眼光差，若个人堪赖克家。遍地已无椎拂久，匝天空有水云赊。轻烟漾柳丝难驻，滑雨封坭路觉遐。珍重黄鹂深树里，逼人心事乱如麻。
答丹霞诸兄四章时天老人以海幢主者之席见命遣侍僧走辞作此却寄·其二
作者：释今无
朝代：清
体裁：七言律诗

南溟雷雨动蛟龙，时节天心有至公。祇见出头凌佛祖，更无退席让英雄。微生究过毛难擢，宝镜羞人态未工。此意廿年消不尽，依依双眼白云中。
答丹霞诸兄四章时天老人以海幢主者之席见命遣侍僧走辞作此却寄·其四
作者：释今无
朝代：清
体裁：七言律诗

当头正位绝跻攀，奴隶那能入此间。却似过鸿难寄树，恰如啸虎已忘山。多时拚定无容说，彻底承当只等閒。般若有锋司杀活，寒光先已夺痴顽。
答吴石林
作者：释今无
朝代：清
体裁：五言律诗

军容临鳄水，仙韵到孤峰。墨汁留燕石，文情压大宗。翱翔疑翥凤，磅礴竟屠龙。何日来相见，西窗烛影重。
答周文山别驾过宿海幢
作者：释今无
朝代：清
体裁：七言律诗

赤霞晚结紫云幢，水色寒生六月淙。喜有高怀重过我，更无官舫夜临江。清钟点客尘嚣寂，红烛窥眉两道庞。谁识柳州棋局胜，閒僧只合对虚窗。
答杨髯公
作者：释今无
朝代：清
体裁：七言律诗

砻得龙文不种瓜，耳根偏解听寒笳。文章青史传孤管，天地浮生任客槎。走马始知秦地月，逢人方羡武陵花。解空更欲同君语，却爱刘协学出家。
答陈乔生
作者：释今无
朝代：清
体裁：五言律诗

十年未相见，随处见君诗。食檗心常苦，看山眼独疲。片云清竹院，骤雨涨鱼池。每想同居士，谈禅及此时。
答陈羽王郡丞
作者：释今无
朝代：清
体裁：七言律诗

邂逅相投日未收，风尘宦海见林丘。十年佩印存青眼，一夕逢僧话白头。听冷江波难入梦，搜穷诗句是真游。自然尚有披襟处，珍重琴书入帝州。
答陈蕉源见赠
作者：释今无
朝代：清
体裁：七言律诗

舌底谈锋欲吐莲，陈遵真在五云边。苍梧已见劳轺驾，祇树今思借法船。扪虱自高湖海气，寻僧日结竹林缘。愧将下里酬居士，打地元来错会禅。
答黄存庵
作者：释今无
朝代：清
体裁：七言律诗

独许知君即姓庞，可能一口竭西江。波侵学海千层起，气压文峰万派降。喜见清风生宝地，应留幽梦挂虚容。梅花岭外如相忆，短策高吟意已将。
篁村探梅后月夜泊舟龙溪江口同澹归乐说觉薰乘消汝得纯铸分赋得天字
作者：释今无
朝代：清
体裁：七言律诗

尚有馀香袭晚天，大江明月泊归船。望穷空际疑霜隐，坐起寒潮见鹤眠。星斗到襟浮不稳，云山老我未孤骞。陆沉无限情难遣，只在相看两鬓边。
红叶
作者：释今无
朝代：清

一夜秋风涷碧岑，凭栏寂寂怯寒襟。儿啼欲止非同色，霜落犹看费独吟。横字楞严曾剌股，食砂蝙蝠自归林。高廊莫扫烧寒灶，恐有閒僧后夜寻。春花百种斗幽奇，彼此丰姿又一时。雪底怀人堪写句，月中对我忽辞枝。竹斑自滴双娥泪，舌在还教六国知。莫使随风投赤水，神珠原自护蛟螭。
红叶·其一
作者：释今无
朝代：清
体裁：七言律诗

一夜秋风涷碧岑，凭栏寂寂怯寒襟。儿啼欲止非同色，霜落犹看费独吟。横字楞严曾剌股，食砂蝙蝠自归林。高廊莫扫烧寒灶，恐有閒僧后夜寻。
红叶·其二
作者：释今无
朝代：清
体裁：七言律诗

春花百种斗幽奇，彼此丰姿又一时。雪底怀人堪写句，月中对我忽辞枝。竹斑自滴双娥泪，舌在还教六国知。莫使随风投赤水，神珠原自护蛟螭。
经化城庵见憨大师遗笔
作者：释今无
朝代：清
体裁：五言律诗

弘法曾婴难，经过此地贤。文章斯道大，笔墨世人传。岳色摇还壮，岩花映独鲜。所悲无后起，移睇欲潸然。
缆路
作者：释今无
朝代：清
体裁：七言律诗

千寻云栈与天齐，衰草残阳鸟正啼。仄岭有风难续命，断桥逢水未鸣鸡。清波怒噬欺人迹，紫陌长平愧马蹄。作客累人心更苦，木瓢何日定高栖。
罗学制镇守凤城
作者：释今无
朝代：清
体裁：七言律诗

旌旗移镇插云霄，百道长虹起赤标。探胜日登飞凤岭，按营时过伏波桥。文心尚忆金坛月，将气行簪汉代貂。独有老僧閒自寂，思君难把磬声招。
罗浮红鸟
作者：释今无
朝代：清

閒凭高阁见灵禽，海底珊瑚上素襟。万树春深浓不密，一声清语出花林。啄尽樱桃与紫芝，人间徒自识黄鹂。我来一见分明极，恰好春当二月时。锦屏峰下月微微，谁伴灵娥换素衣。十里隋堤无觅处，琼花观里少人归。关塞辛勤累雪鸿，胭脂山下已成空。仙桥不隔尘寰远，尽日高啼碧树中。蓝桥无路失云英，万古空留世上名。可惜桃花飘落尽，无人寻路入朱明。月落巫山望帝归，啼残飞不到山眉。鲍姑旧日留丹种，啄得春禽老翠微。东风刷羽出花丛，锦石清泉白露中。惭愧秋霜功力薄，江枫犹不及人红。金盘捣碎凤仙花，夺得佳人指甲霞。飞上班枝枝上宿，轻烟微月罩银纱。白云碧树两相宜，踏落辛夷第一枝。王母灵桃今已熟，使星何事出瑶池。芙蓉醉日露华浓，云雨巫山易断踪。衔得紫芝千岁色，一齐飞入老人峰。玉女初晴叫画眉，人间春色几曾知。锦堂客散三千后，马上榴花知为谁。武帝昭阳殿影沉，承恩飞燕贱南金。可怜飞燕无颜色，不向仙源洞里寻。搔首无人默对时，却嫌春树太离披。锦云欲覆先惭薄，只恐东风吹较迟。芳草王孙意已迷，谁闻仙洞下方鸡。丹山不信文鸾好，斜掠东风羽翼齐。扬州鹤顶只丝丝，玛瑙杯深玉一池。为问楚宫能舞否，笼归金屋两相宜。紫云深处不胜春，万羽齐飞艳掠人。映得旌幢连绛节，安期枣色白如银。
罗浮红鸟·其一
作者：释今无
朝代：清
体裁：七言绝句

閒凭高阁见灵禽，海底珊瑚上素襟。万树春深浓不密，一声清语出花林。
罗浮红鸟·其七
作者：释今无
朝代：清
体裁：七言绝句

东风刷羽出花丛，锦石清泉白露中。惭愧秋霜功力薄，江枫犹不及人红。
罗浮红鸟·其三
作者：释今无
朝代：清
体裁：七言绝句

锦屏峰下月微微，谁伴灵娥换素衣。十里隋堤无觅处，琼花观里少人归。
罗浮红鸟·其九
作者：释今无
朝代：清
体裁：七言绝句

白云碧树两相宜，踏落辛夷第一枝。王母灵桃今已熟，使星何事出瑶池。
罗浮红鸟·其二
作者：释今无
朝代：清
体裁：七言绝句

啄尽樱桃与紫芝，人间徒自识黄鹂。我来一见分明极，恰好春当二月时。
罗浮红鸟·其五
作者：释今无
朝代：清
体裁：七言绝句

蓝桥无路失云英，万古空留世上名。可惜桃花飘落尽，无人寻路入朱明。
罗浮红鸟·其八
作者：释今无
朝代：清
体裁：七言绝句

金盘捣碎凤仙花，夺得佳人指甲霞。飞上班枝枝上宿，轻烟微月罩银纱。
罗浮红鸟·其六
作者：释今无
朝代：清
体裁：七言绝句

月落巫山望帝归，啼残飞不到山眉。鲍姑旧日留丹种，啄得春禽老翠微。
罗浮红鸟·其十
作者：释今无
朝代：清
体裁：七言绝句

芙蓉醉日露华浓，云雨巫山易断踪。衔得紫芝千岁色，一齐飞入老人峰。
罗浮红鸟·其十一
作者：释今无
朝代：清
体裁：七言绝句

玉女初晴叫画眉，人间春色几曾知。锦堂客散三千后，马上榴花知为谁。
罗浮红鸟·其十三
作者：释今无
朝代：清
体裁：七言绝句

搔首无人默对时，却嫌春树太离披。锦云欲覆先惭薄，只恐东风吹较迟。
罗浮红鸟·其十二
作者：释今无
朝代：清
体裁：七言绝句

武帝昭阳殿影沉，承恩飞燕贱南金。可怜飞燕无颜色，不向仙源洞里寻。
罗浮红鸟·其十五
作者：释今无
朝代：清
体裁：七言绝句

扬州鹤顶只丝丝，玛瑙杯深玉一池。为问楚宫能舞否，笼归金屋两相宜。
罗浮红鸟·其十六
作者：释今无
朝代：清
体裁：七言绝句

紫云深处不胜春，万羽齐飞艳掠人。映得旌幢连绛节，安期枣色白如银。
罗浮红鸟·其十四
作者：释今无
朝代：清
体裁：七言绝句

芳草王孙意已迷，谁闻仙洞下方鸡。丹山不信文鸾好，斜掠东风羽翼齐。
罗浮红鸟·其四
作者：释今无
朝代：清
体裁：七言绝句

关塞辛勤累雪鸿，胭脂山下已成空。仙桥不隔尘寰远，尽日高啼碧树中。
罗浮道中
作者：释今无
朝代：清
体裁：七言律诗

石楼大小洞云铺，乱后仍寻兴倍孤。彩凤出岩光突兀，眠犀当涧草模糊。铁桥空际全无路，琪树天边别有壶。愧对仙山人易老，黄芽何处觅丹炉。
罗浮隐者
作者：释今无
朝代：清
体裁：七言律诗

身逢盛世便抽簪，泌水衡门十亩阴。疏氏但知今日意，贺家那识此时心。碧天洗尽难寻玉，绿地耕残不见金。閒与儿孙说桑柘，壶浆竟日自浮沉。
罗浮飞云顶午夜听泉
作者：释今无
朝代：清

峰头午夜气冥冥，春树千年万壑平。远瀑飞奔当杪下，一回听胜百回听。吟猿歇后万风收，默对禅心彻夜流。即使锦堂千岁在，也应歌舞罢秦楼。不寻归路失人间，灵鹤文鸾任往还。一自葛洪烹药后，更无人听此声閒。梅花庄上眼先明，若个人当绝壑行。借问昆崙高几许，昆崙高亦少人听。漫撒珍珠落绮罗，如今金谷恐无多。天边若得同流水，牛女经秋莫渡河。五色文禽出洞来，七金山上版图开。秦皇汉武虚劳甚，错听昆明有劫灰。一片桃花失武陵，避秦人已足嚣声。不须赊月洞庭上，利涉如今满洞庭。纵使神仙听亦难，难将此意与人看。可怜易水无端甚，忽为荆轲万古寒。灵药无根岁岁肥，老人峰下长新薇。王乔不带神仙骨，空向山头坐不归。寻常石面看流瀑，散雪霏霏溅衲衣。何似夜寒千仞上，耳根无力意根微。竹窗记得辽阳雪，未必凄清似此多。我亦馀生知有道，等閒无奈后昆何。博望当年漫泛槎，此生萍梗是无家。谁言华表堪闻鹤，那见人间可驻霞。铁桥穿过乱层云，万叠山形下界分。翠色最宜高处见，水声偏好夜深闻。山光常昼树常阴，不到峰头负此心。记得此中高旷意，閒时好向静中寻。冷落无声渐入怀，不知身已被云埋。分明初爱听流水，此意全非听水佳。心无一事四山高，火色驱寒助敝袍。坐处始知行处险，静时方觉动时劳。
罗浮飞云顶午夜听泉·其一
作者：释今无
朝代：清
体裁：七言绝句

峰头午夜气冥冥，春树千年万壑平。远瀑飞奔当杪下，一回听胜百回听。
罗浮飞云顶午夜听泉·其七
作者：释今无
朝代：清
体裁：七言绝句

一片桃花失武陵，避秦人已足嚣声。不须赊月洞庭上，利涉如今满洞庭。
罗浮飞云顶午夜听泉·其三
作者：释今无
朝代：清
体裁：七言绝句

不寻归路失人间，灵鹤文鸾任往还。一自葛洪烹药后，更无人听此声閒。
罗浮飞云顶午夜听泉·其九
作者：释今无
朝代：清
体裁：七言绝句

灵药无根岁岁肥，老人峰下长新薇。王乔不带神仙骨，空向山头坐不归。
罗浮飞云顶午夜听泉·其二
作者：释今无
朝代：清
体裁：七言绝句

吟猿歇后万风收，默对禅心彻夜流。即使锦堂千岁在，也应歌舞罢秦楼。
罗浮飞云顶午夜听泉·其五
作者：释今无
朝代：清
体裁：七言绝句

漫撒珍珠落绮罗，如今金谷恐无多。天边若得同流水，牛女经秋莫渡河。
罗浮飞云顶午夜听泉·其八
作者：释今无
朝代：清
体裁：七言绝句

纵使神仙听亦难，难将此意与人看。可怜易水无端甚，忽为荆轲万古寒。
罗浮飞云顶午夜听泉·其六
作者：释今无
朝代：清
体裁：七言绝句

五色文禽出洞来，七金山上版图开。秦皇汉武虚劳甚，错听昆明有劫灰。
罗浮飞云顶午夜听泉·其十
作者：释今无
朝代：清
体裁：七言绝句

寻常石面看流瀑，散雪霏霏溅衲衣。何似夜寒千仞上，耳根无力意根微。
罗浮飞云顶午夜听泉·其十一
作者：释今无
朝代：清
体裁：七言绝句

竹窗记得辽阳雪，未必凄清似此多。我亦馀生知有道，等閒无奈后昆何。
罗浮飞云顶午夜听泉·其十三
作者：释今无
朝代：清
体裁：七言绝句

铁桥穿过乱层云，万叠山形下界分。翠色最宜高处见，水声偏好夜深闻。
罗浮飞云顶午夜听泉·其十二
作者：释今无
朝代：清
体裁：七言绝句

博望当年漫泛槎，此生萍梗是无家。谁言华表堪闻鹤，那见人间可驻霞。
罗浮飞云顶午夜听泉·其十五
作者：释今无
朝代：清
体裁：七言绝句

冷落无声渐入怀，不知身已被云埋。分明初爱听流水，此意全非听水佳。
罗浮飞云顶午夜听泉·其十六
作者：释今无
朝代：清
体裁：七言绝句

心无一事四山高，火色驱寒助敝袍。坐处始知行处险，静时方觉动时劳。
罗浮飞云顶午夜听泉·其十四
作者：释今无
朝代：清
体裁：七言绝句

山光常昼树常阴，不到峰头负此心。记得此中高旷意，閒时好向静中寻。
罗浮飞云顶午夜听泉·其四
作者：释今无
朝代：清
体裁：七言绝句

梅花庄上眼先明，若个人当绝壑行。借问昆崙高几许，昆崙高亦少人听。
罗蛋
作者：释今无
朝代：清
体裁：五言律诗

长途亦一食，饥困日难胜。暑气万山出，青天一线迎。沙低车脚软，石滑树头横。果然行不得，惭愧鹧鸪声。
羊桥峡
作者：释今无
朝代：清
体裁：七言律诗

山龙火藻与文螭，融结真疑造化私。形段未经心目有，神魂直使水云移。娲皇炼后留馀火，夏后开来岂计时。五色绮罗裁肺腑，叠成千丈峡峰奇。
胡方珠见赠用韵酬之
作者：释今无
朝代：清
体裁：七言律诗

介然标致绝风尘，湖海谁当识隐沦。琥珀有杯收乐土，琼瑶无句不阳春。高怀直接柴桑里，好友皆为洛社人。暑气郭门三二里，怜予日日得相亲。
胡高士星卿
作者：释今无
朝代：清
体裁：七言律诗

事事伤心岁月长，山河破碎失家乡。独支鹤骨倍青冢，难抱龙髯问玉皇。城内官街如隔世，村边孝帽晒斜阳。檐前乌鹊频频噪，喜见蟠桃熟渐香。
至连州江口
作者：释今无
朝代：清
体裁：五言律诗

江口今朝至，寒风昨夜多。宿云含石磴，断碣拜曹娥。庙古茆茨换，时危估客和。湟川当五岭，一路好岩阿。
至阳山雨不得登韩文公书院
作者：释今无
朝代：清
体裁：七言律诗

韩公书院在三峰，斜雨濛濛坭屐踪。数簋青蔬多守阃，一江寒浪印诗筒。湿云断绩当山缺，水碓丁咚着晚舂。作令阳山仙不及，终朝閒卧对高松。
至麻步
作者：释今无
朝代：清
体裁：五言律诗

石匠遗馀荫，云根拥独牢。戒心惊虎兕，麻步见旌旄。水急青天破，松长白鹤高。物情徒顺适，人外复波涛。
舟中
作者：释今无
朝代：清
体裁：五言排律

意适大江阔，天空长箔明。一年收此日，半夜得秋声。鱼跃忽疑水，舟行不计程。晚云穿石重，朝露湿衣清。草色忙归雁，蘋花笑急萍。岸行人起鸟，野泊月宜情。山仄风常闪，江寒气更生。劳劳都莫问，吾重亦吾轻。
舟中分栗与诸子
作者：释今无
朝代：清
体裁：七言律诗

一筐山栗因人惠，数十禅僧论腊归。剥后更疑滩石嫩，炊来方及暮云肥。吞津香过云门饼，笑月携过弹子矶。数载辛勤插桐叶，疏钟鸾影尚依微。
舟至胥口有鲇鱼一尾重十四斤复买放生
作者：释今无
朝代：清
体裁：五言律诗

复解鲇鱼索，全倾乞食囊。原无开济力，只检养心方。水更微生得，天从覆物长。年来衰白意，不可问沧浪。
舟行
作者：释今无
朝代：清
体裁：七言律诗

尽日帆阴过石门，亦无人语只滩喧。鸥当饱后方舒翼，山到高时始结村。事去不须羞白发，梦回恰好听清猿。絺衣凉月人间有，行地何由得自存。
舟行
作者：释今无
朝代：清
体裁：五言律诗

曲路嶙峋上，孤舟寂寞行。峰阴存石气，篙力尽滩声。世事为无益，生涯岂有程。黑貂穿破处，只醉未曾醒。
舟行
作者：释今无
朝代：清
体裁：五言律诗

浮久身难定，春深木尽平。风吹岩弄笛，云到石簪缨。水际无飞鹤，船舱足乱蝇。谁尤雄杰气，垂老笑沧溟。
舟行
作者：释今无
朝代：清
体裁：七言律诗

飘零双鬓似逢秋，乞米深春坐小舟。饭晚悔迟师枣柏，肠鸣思得食麻油。团圆滩月当窗口，寂寞溪云护衲头。一寸板钉千尺水，思量百事合宜休。
舟醒
作者：释今无
朝代：清
体裁：七言律诗

瑟瑟松风百仞台，梦醒滩上吼惊雷。云情商酌过溪去，山势横斜插石来。欲买羲皇难着价，又听时事辄兴哀。千章木叶春深绿，客鬓须教染几回。
艾石方伯入觐天廷弄璋报喜凤毛绚彩早腾芳誉于神童玉树呈葩又接琼枝于瑞日俚言奉贺
作者：释今无
朝代：清
体裁：七言律诗

正值朝天捧玉麟，天教金马握丝纶。英材妙墨名方重，绣褓明珠道更珍。万里官怀劳远役，一门词藻又添人。江山枝秀看无尽，汤饼餐来意独新。
苦竹驿
作者：释今无
朝代：清
体裁：五言律诗

已尽崎岖径，投南渐不毛。雨侵人面黑，山映虎声高。随身惟笠钵，过眼尽蓬蒿。又说前途险，行人腰带刀。
荔支诗
作者：释今无
朝代：清

家园话到泪先垂，望断浮云身縻羁。十二年前犹记得，沈香浦上进亲时。破巢之后事全迂，纵有琼浆不忍图。枝上分明阿母血，至今和泪滴珊瑚。蓬山翠实那堪比，合浦明珰不易求。一种绛绡包不得，幽香妒杀水晶毬。冰霜为骨血为衣，朅向炎邦寄翠微。多少官桥人不识，夜深疑作岭霞飞。捧出冰盘荐客初，酡颜腻理转容与。轻罗未剥香先溢，不信仙人有白鱼。有香有色蕴仙葩，锦石山前百姓家。六龙辛苦西王母，错向昆崙洗玉瓜。冰肌玉质已多情，羞向花田斗素馨。纵到蓝桥甘玉液，裴郎犹未识云英。中原何处不纷纷，嘉名耻尔号将军。可怜斗气光无力，望到扶桑也是云。渔阳朔气胜金刀，四百朱明入梦高。云水如今都是恨，劝君莫忆紫罗袍。石亭新结画桥东，夏日生涯树色中。翡翠入林人不见，啄残数颗喙先红。赠人为觅路头花，未出榕桥噪晚鸦。回看小姑閒荡桨，斜阳明灭一溪霞。状元红与尚书怀，抛掷如泥满六街。笑他八十山中叟，只爱香城红绣鞋。帘外春深蕊气通，月明南浦思无穷。芙蓉岂是无颜色，除却冰心一样红。一曲歌残唐祚衰，华清犹见草萋萋。佳人本爱徵方物，好把虬珠付马蹄。浓浓数树荫溪流，蛋女乘潮过小舟。偷得一枝无着处，殷勤系在绿裙头。临风几度倚仙厨，探得骊龙第一珠。我欲殷勤问王母，不知天上有愁无。生来只合寄长林，嫩绿娇红总不禁。莫握雪团供炎热，恐先镕却见侬心。黑叶浓浓味亦殊，凝冰市上自来无。惟馀粤秀山前种，卖与城中变酪酥。寒食东风绕竹扉，濛濛细雨逐花飞。黄莺不解人心事，偏向枝头刷羽衣。时当夏至荐芳馨，才入秋风味便轻。幼女不知颜色好，等閒裁作绛纱灯。一回寒梦到仙羊，认得溪头旧日香。朔气打窗惊又醒，分明失却五云浆。玉质能生别样醝，一杯未了觉颜酡。黄河若肯清流水，千日中山岂是多。呼鸾道上海云蒸，十亩胭脂昨夜凝。无数蛾眉齐议得，绛仙曳出耀光绫。采得明珰掌上寒，玉膏溢渍竟谁看。自顾自怜还自惜，分明记得倚栏干。斜狎渔矶倚太阳，茏葱风色亦生凉。板桥听到蝉声急，不数阶前王者香。流花桥上水潺潺，纵食珠玑不解颜。精卫血多君莫比，填穷沧海恨难删。积翠楼头火树红，汉家旧事已成空。空馀一片啼魂血，洒向炎方粤峤中。金屋何人贮阿娇，望中宫阙自飘飖。劝君合却漂零眼，随我还山劈荔蕉。御沟云气欲成霖，寂寂虚亭起晚阴。残梦几曾消得尽，又将红色系人心。芳辞吟罢报君知，秋到天涯鬓易丝。莫向月明弹宝剑，浮生终拟欲何为。
荔支诗·其一
作者：释今无
朝代：清
体裁：七言绝句

家园话到泪先垂，望断浮云身縻羁。十二年前犹记得，沈香浦上进亲时。
荔支诗·其七
作者：释今无
朝代：清
体裁：七言绝句

冰肌玉质已多情，羞向花田斗素馨。纵到蓝桥甘玉液，裴郎犹未识云英。
荔支诗·其三
作者：释今无
朝代：清
体裁：七言绝句

蓬山翠实那堪比，合浦明珰不易求。一种绛绡包不得，幽香妒杀水晶毬。
荔支诗·其三十
作者：释今无
朝代：清
体裁：七言绝句

芳辞吟罢报君知，秋到天涯鬓易丝。莫向月明弹宝剑，浮生终拟欲何为。
荔支诗·其九
作者：释今无
朝代：清
体裁：七言绝句

渔阳朔气胜金刀，四百朱明入梦高。云水如今都是恨，劝君莫忆紫罗袍。
荔支诗·其二
作者：释今无
朝代：清
体裁：七言绝句

破巢之后事全迂，纵有琼浆不忍图。枝上分明阿母血，至今和泪滴珊瑚。
荔支诗·其二十
作者：释今无
朝代：清
体裁：七言绝句

时当夏至荐芳馨，才入秋风味便轻。幼女不知颜色好，等閒裁作绛纱灯。
荔支诗·其二十一
作者：释今无
朝代：清
体裁：七言绝句

一回寒梦到仙羊，认得溪头旧日香。朔气打窗惊又醒，分明失却五云浆。
荔支诗·其二十七
作者：释今无
朝代：清
体裁：七言绝句

积翠楼头火树红，汉家旧事已成空。空馀一片啼魂血，洒向炎方粤峤中。
荔支诗·其二十三
作者：释今无
朝代：清
体裁：七言绝句

呼鸾道上海云蒸，十亩胭脂昨夜凝。无数蛾眉齐议得，绛仙曳出耀光绫。
荔支诗·其二十九
作者：释今无
朝代：清
体裁：七言绝句

御沟云气欲成霖，寂寂虚亭起晚阴。残梦几曾消得尽，又将红色系人心。
荔支诗·其二十二
作者：释今无
朝代：清
体裁：七言绝句

玉质能生别样醝，一杯未了觉颜酡。黄河若肯清流水，千日中山岂是多。
荔支诗·其二十五
作者：释今无
朝代：清
体裁：七言绝句

斜狎渔矶倚太阳，茏葱风色亦生凉。板桥听到蝉声急，不数阶前王者香。
荔支诗·其二十八
作者：释今无
朝代：清
体裁：七言绝句

金屋何人贮阿娇，望中宫阙自飘飖。劝君合却漂零眼，随我还山劈荔蕉。
荔支诗·其二十六
作者：释今无
朝代：清
体裁：七言绝句

流花桥上水潺潺，纵食珠玑不解颜。精卫血多君莫比，填穷沧海恨难删。
荔支诗·其二十四
作者：释今无
朝代：清
体裁：七言绝句

采得明珰掌上寒，玉膏溢渍竟谁看。自顾自怜还自惜，分明记得倚栏干。
荔支诗·其五
作者：释今无
朝代：清
体裁：七言绝句

捧出冰盘荐客初，酡颜腻理转容与。轻罗未剥香先溢，不信仙人有白鱼。
荔支诗·其八
作者：释今无
朝代：清
体裁：七言绝句

中原何处不纷纷，嘉名耻尔号将军。可怜斗气光无力，望到扶桑也是云。
荔支诗·其六
作者：释今无
朝代：清
体裁：七言绝句

有香有色蕴仙葩，锦石山前百姓家。六龙辛苦西王母，错向昆崙洗玉瓜。
荔支诗·其十
作者：释今无
朝代：清
体裁：七言绝句

石亭新结画桥东，夏日生涯树色中。翡翠入林人不见，啄残数颗喙先红。
荔支诗·其十一
作者：释今无
朝代：清
体裁：七言绝句

赠人为觅路头花，未出榕桥噪晚鸦。回看小姑閒荡桨，斜阳明灭一溪霞。
荔支诗·其十七
作者：释今无
朝代：清
体裁：七言绝句

生来只合寄长林，嫩绿娇红总不禁。莫握雪团供炎热，恐先镕却见侬心。
荔支诗·其十三
作者：释今无
朝代：清
体裁：七言绝句

帘外春深蕊气通，月明南浦思无穷。芙蓉岂是无颜色，除却冰心一样红。
荔支诗·其十九
作者：释今无
朝代：清
体裁：七言绝句

寒食东风绕竹扉，濛濛细雨逐花飞。黄莺不解人心事，偏向枝头刷羽衣。
荔支诗·其十二
作者：释今无
朝代：清
体裁：七言绝句

状元红与尚书怀，抛掷如泥满六街。笑他八十山中叟，只爱香城红绣鞋。
荔支诗·其十五
作者：释今无
朝代：清
体裁：七言绝句

浓浓数树荫溪流，蛋女乘潮过小舟。偷得一枝无着处，殷勤系在绿裙头。
荔支诗·其十八
作者：释今无
朝代：清
体裁：七言绝句

黑叶浓浓味亦殊，凝冰市上自来无。惟馀粤秀山前种，卖与城中变酪酥。
荔支诗·其十六
作者：释今无
朝代：清
体裁：七言绝句

临风几度倚仙厨，探得骊龙第一珠。我欲殷勤问王母，不知天上有愁无。
荔支诗·其十四
作者：释今无
朝代：清
体裁：七言绝句

一曲歌残唐祚衰，华清犹见草萋萋。佳人本爱徵方物，好把虬珠付马蹄。
荔支诗·其四
作者：释今无
朝代：清
体裁：七言绝句

冰霜为骨血为衣，朅向炎邦寄翠微。多少官桥人不识，夜深疑作岭霞飞。
荔枝行送彭进士骏孙归海盐
作者：释今无
朝代：清
体裁：古风

岭南四月荔枝红，岭南五月荔枝熟。村头镇日鸣高蝉，紫云片片出深绿。此果众美难具陈，譬如上妙生天福。苏陀长吸色如虹，夏日不愿游天中。双环天女五铢纱，葳蕤璎珞逗红霞。曾疑葛令骨飞去，窃之并上七金槎。琉璃青碧拥月宫，扶疏不与桂枝同。圆生香气三百里，不及冰团浮玉指。维摩老大神力疲，白饭不取今来此。东坡信亦谪仙人，忘情惟有鍊家紫。羡门彭子骨如仙，姓字久已人间传。初来即入罗浮下，宝水诗篇恣潇洒。一见未揖笑语投，摩尼明透走金瓯。清风百道衡门起，伫见文鸾参凤尾。荔枝不食买归船，胸中只说莼羹美。荔枝能益道心强，留君不住意偏长。
莫炯心走都门三载谒诠部考选得官归琼海过别诗以送之且讯诸社好
作者：释今无
朝代：清

别去常常恋此情，明开道眼博浮名。几年便可悬金印，万里真难走玉京。御苑柳阴随地绿，琼山海色照人清。丹黄烂熟循良传，岂谓匡时计未成。曾开白社向琼台，好友如林共茗杯。永岁独悬沧海月，多时空折岭头梅。閒敲玉磬催晨梵，静数金风动律灰。渐去流光头渐白，送君心事独徘徊。
莫炯心走都门三载谒诠部考选得官归琼海过别诗以送之且讯诸社好·其一
作者：释今无
朝代：清
体裁：七言律诗

别去常常恋此情，明开道眼博浮名。几年便可悬金印，万里真难走玉京。御苑柳阴随地绿，琼山海色照人清。丹黄烂熟循良传，岂谓匡时计未成。
莫炯心走都门三载谒诠部考选得官归琼海过别诗以送之且讯诸社好·其二
作者：释今无
朝代：清
体裁：七言律诗

曾开白社向琼台，好友如林共茗杯。永岁独悬沧海月，多时空折岭头梅。閒敲玉磬催晨梵，静数金风动律灰。渐去流光头渐白，送君心事独徘徊。
萧柔以参戎力辞专阃告入曰可遂得挂冠道归仙羊过叙适值览揆赋赠
作者：释今无
朝代：清
体裁：七言律诗

何当竟事赤松游，勇退真能在急流。自挂雕弓称达士，不教燕颔更封侯。霸陵有酒空消日，大树无声岂计秋。归去山东参妙道，半天钟磬起红楼。
蔡母祝词
作者：释今无
朝代：清
体裁：七言律诗

又见麻姑降蔡家，齐飞三凤拥红霞。岛中琪树年年绿，堂上珠帘日日赊。青鸟不须归洞口，白云今又沃仙花。兰孙满地无馀事，绣佛惟閒爇马芽。
蛋妇
作者：释今无
朝代：清
体裁：七言律诗

日炙风吹拆面纹，丝纶在手不停分。船无空处团儿女，网欲乾时挂水云。辛苦荆钗簪古髻，阴寒江雾袭麻裙。绿头花鸭长鸣饿，拨置红羹用意勤。
螺浮甫出山即入惠阳承留别一律相订半旬度中秋于尹澜柱铨部园亭予维舟石龙以俟并次元韵
作者：释今无
朝代：清
体裁：七言律诗

层峦初下杖头安，五马丰湖谒达官。道重师资还问礼，溪游神物即名磻。丁令华表归犹易，阮肇天台到更难。一夕月明千古少，舣舟吟待海云宽。
西台
作者：释今无
朝代：清
体裁：七言律诗

西台髣髴旧时心，十载还同入故林。晚炊人烟连寺火，当门树色接潮音。磴悬海月犹堪上，路近梅花辄易寻。却把秃头横戴帽，莫教惊觉二毛侵。
西朋老居士七十一初度闻以放生为乐放生之报报在上寿仅广其意作二章以为公劝
作者：释今无
朝代：清

钓者竿头活万鱼，此心快活满长虚。祝君自此频频举，碧海应看到鹤书。世间无物胜深慈，试向天伦自验之。我把声声敲大海，与君相见共庞眉。
西朋老居士七十一初度闻以放生为乐放生之报报在上寿仅广其意作二章以为公劝西朋老居士七十一初度闻以放生为乐放生之报报在上寿仅广其意作二章以为公劝·其二
作者：释今无
朝代：清
体裁：七言绝句

世间无物胜深慈，试向天伦自验之。我把声声敲大海，与君相见共庞眉。
西石岩
作者：释今无
朝代：清

洪濛擘破出云窝，石色青葱自郁峨。倒挂玉莲钩地轴，平分银汉碍天河。月临枢室光先满，路转阴厓穴更多。黑帝一碑灵气壮，飞来犹自镇山阿。城西三里泐溪阴，览胜先存避世心。湖海岩峦原不少，风尘归客只难寻。流霞且酌壶中月，清梦能披物外襟。岘首至今传盛事，肯将华鬓换黄金。
西石岩·其一
作者：释今无
朝代：清
体裁：七言律诗

洪濛擘破出云窝，石色青葱自郁峨。倒挂玉莲钩地轴，平分银汉碍天河。月临枢室光先满，路转阴厓穴更多。黑帝一碑灵气壮，飞来犹自镇山阿。
西石岩·其二
作者：释今无
朝代：清
体裁：七言律诗

城西三里泐溪阴，览胜先存避世心。湖海岩峦原不少，风尘归客只难寻。流霞且酌壶中月，清梦能披物外襟。岘首至今传盛事，肯将华鬓换黄金。
观音岩
作者：释今无
朝代：清
体裁：七言律诗

大士岩龛擘玉莲，杨枝数点走江烟。明垂石乳奔空下，暗引云梯入户连。夜半鸟归双翮壮，六时龙护一珠悬。每逢过此霜频重，绿鬓虚侵又一年。
解虎以洗蜡石失脚几绝作此嘲之
作者：释今无
朝代：清
体裁：古风

城中苦雨坭活活，花栏苦雨青苔滑。老僧双展抱石行，蜡色未净先遭跶。跶时顾石不顾头，天仓地角血并流。魋鼻倏如龙隼公，方寸可使高岑楼。夏云入面奇峰起，红紫相间如清秋。又肖丹青图未成，烘染还藉顾虎头。行者急行杀猛熊，取胆调酒斟金瓯。痂除扶杖须郑重，尽将蜡石沉清流。
解虎监院六十一
作者：释今无
朝代：清
体裁：七言律诗

慈氏初成祝愿回，十年辛苦共城隈。事师似此方言德，及物其如只有才。玉镜天高侵短鬓，金风人健乐春台。担头狼狈还牵引，且对芳辰意暂开。
詶金其相二首
作者：释今无
朝代：清

白日登高不掩扉，从教塔影送斜晖。入门遇得英灵子，却怪山僧缓缓归。本来面目不须参，有语詶君错指南。归去城边如踏着，始知秋色已沉酣。
詶金其相二首·其一
作者：释今无
朝代：清
体裁：七言绝句

白日登高不掩扉，从教塔影送斜晖。入门遇得英灵子，却怪山僧缓缓归。
詶金其相二首·其二
作者：释今无
朝代：清
体裁：七言绝句

本来面目不须参，有语詶君错指南。归去城边如踏着，始知秋色已沉酣。
记梦
作者：释今无
朝代：清
体裁：七言律诗

珠衣失手落沧溟，草蔓花繁岁复经。梦里书归犹见字，意中人罢岂堪情。上滩只觉峰阴暗，拥被难当月夜明。总是到头空一算，滔滔唯有水流声。
诃衍弟以甲辰浴佛日受老人付授志喜
作者：释今无
朝代：清
体裁：七言律诗

三十年前早诞生，指天今又属罗云。击开寺竹原龙种，呼起神鹞突洞云。内绍步移非干蛊，再参智过始超群。船头愧杀秕糠我，东去西之暂任君。
诵祝唵哒公
作者：释今无
朝代：清

缙云缭绕蔚巃嵷，瑞气腾光结綵虹。非烟熠熠耀寰宇，千寻宝色临青松。昆崙顶上须弥巅，虹光蟠覆万斯年。璇瑰瑶碧为其质，金风吹彻愈贞坚。麟麟炳炳自巍峨，郁为霖雨汇沧波。佛子俱登仁寿域，古椿大柏庆天和。威德智力等十方，芳声千古流无极。宝髻护念自非常，威光又过百千亿。慈惠普洽诸群生，福愿更深功德海。琼池玉壑恣晏游，丹书白马金縢在。筵开玳瑁拍洪崖，盌赋琉璃浮沆瀣。桂山兰板日归仁，西园几见曾飞盖。种种杂为如意珠，智境庄严了无碍。山僧祝此光明云，磬声奕奕动苍旻，百粤长此扇氤氲。
诵祝唵哒公
作者：释今无
朝代：清
体裁：古风

缙云缭绕蔚巃嵷，瑞气腾光结綵虹。非烟熠熠耀寰宇，千寻宝色临青松。昆崙顶上须弥巅，虹光蟠覆万斯年。璇瑰瑶碧为其质，金风吹彻愈贞坚。麟麟炳炳自巍峨，郁为霖雨汇沧波。佛子俱登仁寿域，古椿大柏庆天和。威德智力等十方，芳声千古流无极。宝髻护念自非常，威光又过百千亿。慈惠普洽诸群生，福愿更深功德海。琼池玉壑恣晏游，丹书白马金縢在。筵开玳瑁拍洪崖，碗赋琉璃浮沆瀣。桂山兰板日归仁，西园几见曾飞盖。种种杂为如意珠，智境庄严了无碍。山僧祝此光明云，磬声奕奕动苍旻，百粤长此扇氤氲。
诸子不善骑驴每易失足作此嘲之
作者：释今无
朝代：清
体裁：七言律诗

食饭不如齐鲁客，骑驴那数广南蛮。一头到地敲钟杵，两脚朝天笔架山。争觅高坡先上镫，忽逢低坳即愁颜。头陀苦行原安分，不是披衣学舞斑。
诸子作病僧诗予以为非有道之病僧光半因请予赋一律
作者：释今无
朝代：清
体裁：七言律诗

蒲团添絮月添寒，窗外花枝不耐看。识断浮沤难觅剑，珠然风火不留盘。鸡鸣潮上蓬头湿，人寂更阑夜语乾。宝镜果曾偷听得，木蛇空挂碧云端。
谢伯子过宿以诗见投时伯子年已八十一四壁已穷友生难仗予欲以一老僧期之不可为布其意而和之
作者：释今无
朝代：清
体裁：七言律诗

往时噩梦已西东，八十年来一霎风。愧我有言如水石，岂君无意任痴聋。丹砂驻老难求世，野火当秋易及蓬。珍重此情无可说，一天风雨画堂中。
谢柱波招游厓门
作者：释今无
朝代：清

欲吊沧茫一问津，楼船何必起征尘。乌衣旧姓能招客，白社新寻得故人。细草绿初厓尚冷，洪波碧尽海难春。灯前莫欣兴亡事，更有何源可避秦。
谢柱波招游厓门
作者：释今无
朝代：清
体裁：七言律诗

欲吊沧茫一问津，楼船何必起征尘。乌衣旧姓能招客，白社新寻得故人。细草绿初厓尚冷，洪波碧尽海难春。灯前莫訢兴亡事，更有何源可避秦。
谭兑子以槟榔皮制鞋遗余谢之
作者：释今无
朝代：清
体裁：五言律诗

野物君能致，幽情我不违。子收南国重，皮拆女红微。冠箨茅山小，衣莲梅老稀。双凫虽称意，那向谷中飞。
谷日喜王煜瞻归自丹霞
作者：释今无
朝代：清
体裁：七言律诗

貂裘新礼法王回，明媚春风着意催。入郭始知僧虑静，看山从此道情开。孤篷一月凉生雨，午夜千峰雪照梅。最是往来官驿客，多君莲社有宗雷。
谷日高澹庵同王姚陈三明府集海幢限韵
作者：释今无
朝代：清
体裁：七言律诗

鹤盖相过尽日曛，清词尤胜鲍参军。卢能入定身成树，何点为官肉未荤。静揽波光春自动，同怜噩梦意俱焚。明时况复须王佐，花转洪钧气欲氲。
贺雷峰新监院见公
作者：释今无
朝代：清

斑髻怡怡笑口开，无边功德鼻收来。牛头八百堪担米，云盖千年亦拨灰。且把金针藏绣带，好敲银盌闹香台。六衢赤脚同辛苦，梦到江城是几回。
贺雷峰新监院见公
作者：释今无
朝代：清
体裁：七言律诗

斑髻怡怡笑口开，无边功德鼻收来。牛头八百堪担米，云盖千年亦拨灰。且把金针藏绣带，好敲银碗闹香台。六衢赤脚同辛苦，梦到江城是几回。
贺高总戎移镇高州
作者：释今无
朝代：清
体裁：古风

十年琼海建旌旄，奠安黎庶赖良图。专征岂特腾茂伐，甘棠之树已先高。南极威声驱溟渤，关西巨望称贤劳。风云吐气有馀奇，胸中兵甲谁可窥。圯上曾闻有法传，匡时异绩看巍巍。绣靴画鼓拥康庄，福星今又借高凉。歌颂万家安寿域，控弦千里凛风霜。念我曾蒙颇牧知，情深载笔即吹篪。玉帐帡幪气自温，柳阴借荫心怡怡。三年别去长相思，又来弹铗诵新诗，首图麟阁效心碑。
赋得孔雀开屏
作者：释今无
朝代：清
体裁：七言律诗

白业馨香佛国来，灵禽屏向寿峰开。飞泉漫说流银汞，跨鹤真疑到玉台。结社半生虚草屦，盟鸥万里见真才。人间幻事公窥尽，岁岁祇园韵莫裁。
赋得石琴觉幻
作者：释今无
朝代：清
体裁：五言律诗

绿野芳尘远，珠江敞石琴。霜归三径菊，月满百年心。罗绮香风煖，云山觉路深。谷城多秘笈，还向此中寻。
赠九十四老人
作者：释今无
朝代：清
体裁：七言律诗

曾从黄石拜阴符，未得论功养寿躯。眼底兴亡过异代，檐前风雨忆江湖。种成古柏云中树，抱爱玄孙掌上珠。閒说诗篇谈往事，过村鸠杖不须扶。
赠云荐
作者：释今无
朝代：清
体裁：五言排律

觌面称神契，论心不语长。紫云宜傍斗，翠节喜凌霜。道妙窥蓬岛，材华起庙廊。鉴悬平物理，爱博长甘棠。玉殿南天阔，金微北月凉。隋珠河影润，楚玉石花香。紫塞知骐骥，青梧识凤凰。杯深仙掌满，室静药炉光。子晋空乘鹤，浮丘又叱羊。掷龙原是竹，剖钓竟探璜。夏树频争绿，灵芽欲变黄。知君持至理，潇洒仰空王。
赠人
作者：释今无
朝代：清
体裁：七言绝句

一卷翛然出世姿，名山游遍未归时。葛洪井水今如此，欲觅真丹在武夷。
赠何半千进士
作者：释今无
朝代：清
体裁：七言律诗

栖霞手泽已成阴，靖节归来万古心。水白潮田春气满，砂红荔浦夏云深。郊居时作新秋赋，兴到还调旧日琴。片石海门莲叶寺，期君雪棹话东林。
赠余二闻
作者：释今无
朝代：清
体裁：七言律诗

博山道法倚中丞，三世因缘叶叶清。骨肉喜逢留滞日，水云未老解官情。双林衣钵光犹在，一室儿孙力未弘。金凤玉麟君自惯，碧天长照月华明。
赠侯筠庵文宗
作者：释今无
朝代：清
体裁：七言律诗

文衡校就玉壶高，千顷寒梅覆绿涛。鲁国自无骀兀者，冀群真有九方皋。心平碧树齐松柏，道契莲峰起谢陶。一粒火齐光照我，欣君先已得神毫。
赠吴梅梁
作者：释今无
朝代：清

玉液如波满寿觞，春畦流水接池塘。子真高韵从君得，谷口耕云岁月长。绿玉千丛掠碧空，嵩山千树自无功。他年却与松枝比，岁岁为君记一丛。明月流光碧海宽，大千入手只如丸。雄才自得灵山气，不羡仙人有大丹。山前檀越寺中僧，十里香花结未曾。千古交情在霄汉，几回深浅记蓬瀛。
赠吴梅梁·其一
作者：释今无
朝代：清
体裁：七言绝句

玉液如波满寿觞，春畦流水接池塘。子真高韵从君得，谷口耕云岁月长。
赠吴梅梁·其三
作者：释今无
朝代：清
体裁：七言绝句

明月流光碧海宽，大千入手只如丸。雄才自得灵山气，不羡仙人有大丹。
赠吴梅梁·其二
作者：释今无
朝代：清
体裁：七言绝句

绿玉千丛掠碧空，嵩山千树自无功。他年却与松枝比，岁岁为君记一丛。
赠吴梅梁·其四
作者：释今无
朝代：清
体裁：七言绝句

山前檀越寺中僧，十里香花结未曾。千古交情在霄汉，几回深浅记蓬瀛。
赠唐扑非孝廉
作者：释今无
朝代：清
体裁：七言律诗

曈曈旭日起藤萝，此道当明莫放他。电影逼人宁有法，流光如矢自无多。才临书卷香浮满，待理閒情义已过。优劣计来浑不到，华嵩原旧郁嵯峨。
赠姚雪庵
作者：释今无
朝代：清

邓林春色密相宜，偏着鹅湖那一枝。最是夜明寒狖冷，无人着耳到山嵋。庆喜当年载笔劳，圆音无数玉毫高。凭君为转风轮力，七宝楼台照碧涛。水晶千尺护龙宫，白马南归幻力同。贝叶岂因霜气老，千年红又万年红。打开宝藏任人舁，湘浦张帆亦是痴。一物等閒无物过，莫从国外问波斯。玉环尺里觅来端，智眼尘生玉井寒。与子自来安稳甚，蓬莱水湿不曾乾。
赠姚雪庵·其一
作者：释今无
朝代：清
体裁：七言绝句

邓林春色密相宜，偏着鹅湖那一枝。最是夜明寒狖冷，无人着耳到山嵋。
赠姚雪庵·其三
作者：释今无
朝代：清
体裁：七言绝句

水晶千尺护龙宫，白马南归幻力同。贝叶岂因霜气老，千年红又万年红。
赠姚雪庵·其二
作者：释今无
朝代：清
体裁：七言绝句

庆喜当年载笔劳，圆音无数玉毫高。凭君为转风轮力，七宝楼台照碧涛。
赠姚雪庵·其五
作者：释今无
朝代：清
体裁：七言绝句

玉环尺里觅来端，智眼尘生玉井寒。与子自来安稳甚，蓬莱水湿不曾乾。
赠姚雪庵·其四
作者：释今无
朝代：清
体裁：七言绝句

打开宝藏任人舁，湘浦张帆亦是痴。一物等閒无物过，莫从国外问波斯。
赠尸林
作者：释今无
朝代：清
体裁：五言律诗

频死同归后，分携又十年。死生俱有托，去住尚依然。风雪千山泪，辛勤一衲烟。但持吾道在，即是答先贤。
赠庞君杰
作者：释今无
朝代：清
体裁：七言律诗

七尺身躯尺一须，丰姿应合寄蓬壶。材华用处春归树，心地平时月在湖。四百上方施愿力，九衢横术唤凡夫。古今又见庞居士，争肯还同实所无。
赠张三
作者：释今无
朝代：清
体裁：五言律诗

走马蓟门远，酬恩壮士心。逢僧修白业，赠客辄黄金。酒脱貂裘得，才因幕府深。看君无不可，宝剑是知音。
赠张羽皇
作者：释今无
朝代：清
体裁：古风

君不见莫耶之气光瞩天，精光冲向斗牛躔。究其本根在何处，位置何必台衡边。非金非玉浑非宝，祇有铁骨相钩连。狱底沉沉围黑土，偏生奇物恣翩跹。丈夫自有英雄姿，若个英雄解合时。卑能自高小能大，道得其要方能施。譬如神龙知变化，忽在重霄忽在坭。又不见天竺驭世金轮王，脱其珍服衣伽黎。慈惠有心难自遏，流离无地不相依。中州奇士数张君，慈惠为心众所知。黄金挥手如黄土，激昂气节侵长霓。推食解衣真小事，救苦寻声似导师。为官却司广州狱，精神只是矜三木。不谈王道却谈心，火里春芽皆抽育。虚说大刑用甲兵，薄刑几个生鞭朴。张君一来气便申，缘纯菲履皆生肉。停箸谋生思饮食，典衣为死成棺椁。蹠者之流原不逊，铁围虽密性难悛。张君原情尽矜哀，革心无数轻泉台。不耻身为烧剔变，却耻心难合死灰。圜扉开处香烟簇，夜月明时磬韵来。嗟哉德感有如此，未必人心皆尽死。子产刑书尚有无，文王仪式何远迩。张君张君有材能善用，却胜肘悬斗印空臃肿。牛喘空知宰相贤，切肤谁问南冠痛。珍重神螭护狱垣，莫向龙津学飞动。救人功满过恒沙，与汝莲台看雪涌。
赠文及先年八十二矣善图章
作者：释今无
朝代：清
体裁：七言律诗

声华名历几兴衰，八十看残更问谁。曼倩何曾知汉碣，伏生元可诵秦遗。字留正气存先节，山对秋光别有题。万里与君盟水鸟，瑶琴一曲入无为。
赠文源
作者：释今无
朝代：清

万里忽相见，回惊话别时。廿年辽左雪，双鬓岭南丝。贝叶金陵纸，莲花上国池。山川来往处，锡影戒光移。千山怀扫塔，廿载忆烧香。古塞烟尘满，悲心岁月长。来秋应走马，与子共淩霜。且作珠江别，深春杜宇忙。
赠文源·其一
作者：释今无
朝代：清
体裁：五言律诗

万里忽相见，回惊话别时。廿年辽左雪，双鬓岭南丝。贝叶金陵纸，莲花上国池。山川来往处，锡影戒光移。
赠文源·其二
作者：释今无
朝代：清
体裁：五言律诗

千山怀扫塔，廿载忆烧香。古塞烟尘满，悲心岁月长。来秋应走马，与子共淩霜。且作珠江别，深春杜宇忙。
赠方大林
作者：释今无
朝代：清

九枝秀草当门植，一幅春光对面悬。莫道不曾收拾得，黄莺啼起隔林烟。舍却自身何处是，灵台千尺过昆崙。凿开邻壁无馀火，歇却书声有此人。六鳌虽舞蓬莱稳，万马难登玉岭寒。千古无人刚踏着，大家同在此中看。古人鼻阔惯闻樨，一串摩尼百个齐。努力耳根休放出，莫教无事听晨鸡。
赠方大林·其一
作者：释今无
朝代：清
体裁：七言绝句

九枝秀草当门植，一幅春光对面悬。莫道不曾收拾得，黄莺啼起隔林烟。
赠方大林·其三
作者：释今无
朝代：清
体裁：七言绝句

六鳌虽舞蓬莱稳，万马难登玉岭寒。千古无人刚踏着，大家同在此中看。
赠方大林·其二
作者：释今无
朝代：清
体裁：七言绝句

舍却自身何处是，灵台千尺过昆崙。凿开邻壁无馀火，歇却书声有此人。
赠方大林·其四
作者：释今无
朝代：清
体裁：七言绝句

古人鼻阔惯闻樨，一串摩尼百个齐。努力耳根休放出，莫教无事听晨鸡。
赠智林
作者：释今无
朝代：清
体裁：七言律诗

千僧座上此僧雄，为象为狮气尽空。印佩毗卢尊觉义，人如晋代得玄风。花开富贵春为国，楼占云霞月作宫。一个路人无处着，却从君意问穷通。
赠曾仪文相士
作者：释今无
朝代：清

诸根鼻舌吾无取，牝牡骊黄君更精。两眼何曾逃两眼，龙楼空自煞分明。叔服如今又姓曾，金椎玉枕辨尤能。多君摘理无言处，嘿领丹梯最上层。
赠曾仪文相士·其一
作者：释今无
朝代：清
体裁：七言绝句

诸根鼻舌吾无取，牝牡骊黄君更精。两眼何曾逃两眼，龙楼空自煞分明。
赠曾仪文相士·其二
作者：释今无
朝代：清
体裁：七言绝句

叔服如今又姓曾，金椎玉枕辨尤能。多君摘理无言处，嘿领丹梯最上层。
赠曾慈胤
作者：释今无
朝代：清
体裁：七言绝句

欲觅智珠何处是，春花几处玉兰开。如今示汝应收取，只在衣中带得来。
赠朱秋容副戎
作者：释今无
朝代：清
体裁：七言律诗

春风一挹自蹁跹，谁向人间识列仙。十五凤毛家势起，一编圯上旧经传。旄头高见星精健，帐影深围宝月圆。不勒景阳誇异绩，韩江大树是凌烟。
赠李婉若
作者：释今无
朝代：清
体裁：五言律诗

冰霜骨自健，经史性生成。每爱临风语，常期过寺行。暗花绚梦笔，爽气阔秋城。何必玄晖辈，山僧始有名。
赠李子先
作者：释今无
朝代：清

水犀军散剩龙泉，欲饮刀圭作地仙。玉带典空樽酒竭，清词谱出世人传。百年活佛长看綵，一个英雄只任天。着眼浮云秋叶外，惊涛方羡已归船。结庐天界寺旁边，疑圃疑农道总全。路少金吾埋姓字，袖藏猿臂带云烟。閒梳玉翅陪修羽，又见狂飙起大川。夜半见星如见月，凭谁光照一穷禅。
赠李子先·其一
作者：释今无
朝代：清
体裁：七言律诗

水犀军散剩龙泉，欲饮刀圭作地仙。玉带典空樽酒竭，清词谱出世人传。百年活佛长看綵，一个英雄只任天。着眼浮云秋叶外，惊涛方羡已归船。
赠李子先·其二
作者：释今无
朝代：清
体裁：七言律诗

结庐天界寺旁边，疑圃疑农道总全。路少金吾埋姓字，袖藏猿臂带云烟。閒梳玉翅陪修羽，又见狂飙起大川。夜半见星如见月，凭谁光照一穷禅。
赠李定夫
作者：释今无
朝代：清
体裁：七言律诗

三年草草别离中，两地茫茫别绪同。城角暮云堪着地，天涯高兴忽凌空。多情老友能相向，阅世新诗自易工。此别车尘飘十丈，磬声又隔海门东。
赠李迈公明府
作者：释今无
朝代：清
体裁：七言律诗

花树重栽五岭东，新州九日见春风。天恩万里扶桑阔，海国三年别梦同。莲叶有缘邀社月，琴堂原自藉人龙。养成和气窥端倪，奏绩无为雨露工。
赠杨沛若秋捷
作者：释今无
朝代：清
体裁：七言律诗

琥珀香光亦异葩，月中姓字国人誇。胸排锦绣遮银汉，笔架珊瑚夺綵霞。舞象正开金菡萏，乘槎忽捉玉虾蟆。师门最喜侯芭敏，心法传探上苑花。
赠杨澹公
作者：释今无
朝代：清
体裁：七言律诗

泷水僧归感叹多，几回风雨想经过。双凫尚识神明宰，一策难逢春梦婆。旅次有才堪笑傲，官街无路入藤萝。分明隔水同君语，招手何年始会他。
赠梁华生
作者：释今无
朝代：清
体裁：七言律诗

刻漏批来楮叶轻，多材原自属天成。文康有后书声远，佛地无尘宝月清。意入明珠生九曲，刀迎坭鼻见双平。因君悟得无传理，始觉天孙锦未精。
赠梁梧冈
作者：释今无
朝代：清
体裁：七言律诗

九十犹如四十时，琴声太古养冰姿。龙鳞欲化松非老，渔海乾残影未移。可有金丹师葛令，应无閒梦学希夷。平生机事浑无取，只是低低一局棋。
赠汪汉翀
作者：释今无
朝代：清
体裁：五言排律

大药金炉壮，琼霏玉蕊多。一身攒地脉，六腑集天和。理极通黄道，功深转绛河。罗浮仙未远，缑岭鹤还过。事剧腹犹捧，声停气即呵。静床降宿酒，活水长新荷。官饮葛洪井，堂开安乐窝。龙门能揖客，鸟道岂乘骡。折节趋司马，交情定鸟窠。畏途悲踯躅，睡眼得摩娑。此道存霄壤，年年在薜萝。
赠汪汉翀水部
作者：释今无
朝代：清
体裁：五言律诗

交久心逾好，深持长者风。诗名高往哲，道力破洪濛。补脑天浆白，留颜大药红。君犹情未惬，宦迹厌飘蓬。
赠沈石友醝使
作者：释今无
朝代：清

灵光拈得贯长虚，二酉何劳万卷书。不着字时文已露，大千春色满庭除。扶桑东望挂长虹，子晋缑山杳霭中。最是近来潇洒甚，箫声吹起大鹏风。威光黄绶智珠藏，秋菊犹开九日香。久共侍郎松下语，却疑此地是钱塘。鹤语高空彻夜闻，千年词赋沈休文。閒僧欲乞郎官笔，为榻嵩山万斛云。
赠沈石友醝使·其一
作者：释今无
朝代：清
体裁：七言绝句

灵光拈得贯长虚，二酉何劳万卷书。不着字时文已露，大千春色满庭除。
赠沈石友醝使·其三
作者：释今无
朝代：清
体裁：七言绝句

威光黄绶智珠藏，秋菊犹开九日香。久共侍郎松下语，却疑此地是钱塘。
赠沈石友醝使·其二
作者：释今无
朝代：清
体裁：七言绝句

扶桑东望挂长虹，子晋缑山杳霭中。最是近来潇洒甚，箫声吹起大鹏风。
赠沈石友醝使·其四
作者：释今无
朝代：清
体裁：七言绝句

鹤语高空彻夜闻，千年词赋沈休文。閒僧欲乞郎官笔，为榻嵩山万斛云。
赠演宗鍊师
作者：释今无
朝代：清
体裁：七言绝句

云车十亩覆星衣，添脑华池体自肥。一息绵绵天地小，已忘天地早忘机。
赠王中翰
作者：释今无
朝代：清
体裁：五言律诗

中翰青云士，文章白玉姿。交从天外阔，兴到岭头奇。雪影高鸿翼，花砖见凤仪。青莲池畔话，总向帝城期。
赠王楚臣
作者：释今无
朝代：清
体裁：七言律诗

轰雷拔地虎般雄，三寸毛锥万斛风。得句逢人怀姓字，于时积学尚漂蓬。诸侯上客堪惊座，笔墨词人惯吐虹。读我新诗初剪拂，如倾玉醴起衰慵。
赠王默庵明府
作者：释今无
朝代：清

瞠开双眼坐乾坤，此地何曾解困人。宽却肚皮横着枕，江山云物不胜春。但得衣襟尚有心，从教苦乐自相侵。无弦我亦怜同调，手眼依稀有素琴。不移苦节不知长，杉叶青青自带霜。谁薄蟪蛄与朝菌，何如椿树两相忘。便便坦腹自深情，况复多才世泽清。试问冶长当日意，也须无语对秋灯。击案同君水一杯，爱君住劫贯风雷。分明一纸悲秋赋，只当长歌读几回。黄金台畔倚仙人，万里风云入眼新。为报绨袍问秋扇，可须还掩马头尘。应须泼墨写霜条，青玉琅琅欲压霄。学得十年行脚意，如王气宇未全消。
赠王默庵明府·其一
作者：释今无
朝代：清
体裁：七言绝句

瞠开双眼坐乾坤，此地何曾解困人。宽却肚皮横着枕，江山云物不胜春。
赠王默庵明府·其七
作者：释今无
朝代：清
体裁：七言绝句

应须泼墨写霜条，青玉琅琅欲压霄。学得十年行脚意，如王气宇未全消。
赠王默庵明府·其三
作者：释今无
朝代：清
体裁：七言绝句

不移苦节不知长，杉叶青青自带霜。谁薄蟪蛄与朝菌，何如椿树两相忘。
赠王默庵明府·其二
作者：释今无
朝代：清
体裁：七言绝句

但得衣襟尚有心，从教苦乐自相侵。无弦我亦怜同调，手眼依稀有素琴。
赠王默庵明府·其五
作者：释今无
朝代：清
体裁：七言绝句

击案同君水一杯，爱君住劫贯风雷。分明一纸悲秋赋，只当长歌读几回。
赠王默庵明府·其六
作者：释今无
朝代：清
体裁：七言绝句

黄金台畔倚仙人，万里风云入眼新。为报绨袍问秋扇，可须还掩马头尘。
赠王默庵明府·其四
作者：释今无
朝代：清
体裁：七言绝句

便便坦腹自深情，况复多才世泽清。试问冶长当日意，也须无语对秋灯。
赠用弥
作者：释今无
朝代：清

东湖湖上拥高幢，湖色山光一并降。借问主人年几几，干支数尽又逢双。精严洁白一庵深，云树那知静者心。午夜月明叩金磬，莲花千叶杳难寻。
赠用弥·其一
作者：释今无
朝代：清
体裁：七言绝句

东湖湖上拥高幢，湖色山光一并降。借问主人年几几，干支数尽又逢双。
赠用弥·其二
作者：释今无
朝代：清
体裁：七言绝句

精严洁白一庵深，云树那知静者心。午夜月明叩金磬，莲花千叶杳难寻。
赠罗仲谦
作者：释今无
朝代：清
体裁：七言律诗

龙溪千树照寒梅，君掩高斋即雪堆。旧有霜毫供幕府，久无清梦绕城隈。瑶琴弹处声皆古，新韵成时意尽开。廿载上方明月好，一加襆被记初回。
赠胡君渥
作者：释今无
朝代：清
体裁：七言律诗

敲推未了死文章，冷煖难餐日月芒。认定一抔才是土，梦回深夜总如霜。血流杜宇三春尽，影结鸰原两翼长。蓬窦不须删蔓草，观空时或发幽香。
赠胡敬济
作者：释今无
朝代：清
体裁：七言律诗

灵光尚忆十年前，相见翛然别有天。我愧谈经如滞絮，君能饮露似秋蝉。胸中不用江波涤，眼底能窥岳色全。便是自家清净土，何须骑鹤逐飞仙。
赠萧孟舫
作者：释今无
朝代：清
体裁：七言律诗

看君声价重南州，况有名园可胜游。共订舣舟寻石户，知能扫径纳诸侯。冬青万树藏仙鸟，暮赤千楹敝画楼。近刊太平书就否，交情终拟久淹留。
赠赵虎山
作者：释今无
朝代：清
体裁：七言律诗

知己真堪一剑酬，果然血战势无休。膏肓三洞声犹壮，箭镞频穿水并流。霜冷官舟烟似雾，气争寒海月如钩。更谁猿臂蓬边立，只有宁馨在上头。
赠郑元白
作者：释今无
朝代：清
体裁：古风

乾坤跳双九，倏忽二十载。浮云蔽大陆，阴霾色全改。鬓丝已如雪，暗泪滴成海。廿年之前固已穷，阁窗还对孝陵松。廿年之后今如此，胸中有翮无长风。岭头三寄故人书，关山洪乔沈邮筒。燕然阻乱复相见，周旋一载情尤丰。丈夫不作女儿态，干戈满地犹飘蓬。仳离抗手无多语，珍重此躯为云龙。一声南雁当北回，荜门雀跃无如公。我思骖鸾或驭鲤，譬如水上抽芙蓉。袖里毛锥莫轻写，看君新铭景阳钟。
赠郝侍御雪海
作者：释今无
朝代：清
体裁：五言律诗

世事难容直，知君不可任。好将华岳诀，自慰柏台心。边月寒偏白，春云静独深。相逢话肝膈，余亦恋知音。
赠陆仲侯
作者：释今无
朝代：清
体裁：五言律诗

白眼原难富，丹青岂贷贫。甑中飞野马，世上待何人。地僻长无雪，花妍不是春。少年沽美酒，更莫望乡津。
赠项进其
作者：释今无
朝代：清

白岳真人降紫云，一星今见岭南分。回看申甫俱凡质，魏宝隋珠已属君。五良原自振芳声，双眼谁传项氏名。彩笔雕弓皆好手，须知千古有云礽。
赠项进其·其一
作者：释今无
朝代：清
体裁：七言绝句

白岳真人降紫云，一星今见岭南分。回看申甫俱凡质，魏宝隋珠已属君。
赠项进其赠项进其·其二
作者：释今无
朝代：清
体裁：七言绝句

五良原自振芳声，双眼谁传项氏名。彩笔雕弓皆好手，须知千古有云礽。
赠顾与治
作者：释今无
朝代：清
体裁：七言律诗

唾壶敲罢已龙钟，潇洒文园一病翁。百二河山双眼老，三生魂梦十年空。泼残墨汁疑张旭，鍊尽丹砂想葛洪。雪底故人相忆甚，石头先遣问秋风。
赠高文斗
作者：释今无
朝代：清
体裁：古风

华山渭水秀灵钟，半千嘉运诞英雄。弯弓射杀霸陵虎，用兵髣髴孙吴公。高郎洒落为元子，天容道骨轩仙风。虎帐趋庭寒剑气，天边结友敦高风。下帷默与圣贤对，钩深索隐皆旁通。肝肠盘屈叠丽锦，心胸洞彻光玲珑。文章气力长万丈，那应笔梦生春虹。山僧素有孝基眼，观人虽众无如公。抵掌快谈恨已晚，区区作别订重逢。君不见浮粟之水清且幽，斩荆拨草君所谋。我行当作陆沉士，华轩鹤盖期一至。一夜清灯数茗杯，寒山世事两徘徊。秋风触处无高下，行人畏上越王台。
赠高澹庵明府
作者：释今无
朝代：清
体裁：七言律诗

家声麟阁五云堆，万里番阳简命来。玉管有花应匝县，讼庭无事辄登台。易将大业苏民瘼，静觉醇风入酒杯。任水不须寻处士，竹林精舍待君开。
赠魏和公
作者：释今无
朝代：清
体裁：七言律诗

天涯倾盖乐何如，况复神交三载馀。说剑崆峒跨斗气，摛文禹穴得新诗。风流久托寰中赏，磊落曾寻物外庐。击筑高歌弹铗好，王门原可曳长裾。
赠黄恬庵
作者：释今无
朝代：清
体裁：七言律诗

劳人廿载息风尘，投老荷衣乐此身。石井倒窥山影入，心经閒诵竹林春。草花白发人称瑞，鬓脚红侵眼有神。尚挂床头旧游剑，寒光能自割迷津。
赠黎非云
作者：释今无
朝代：清
体裁：七言绝句

一夜灯光问性灵，从前家计若为轻。白云有路应无障，只在人行与不行。
走马灯口占
作者：释今无
朝代：清
体裁：七言绝句

十年处处见繁华，今日山东更可誇。剪纸共成双走马，西游三战乱如麻。
车上
作者：释今无
朝代：清

野饭依山店，驱车向日边。眼前云到地，身外事由天。细雨滋油笠，高枝噪夏蝉。一行森古木，髣髴住山年。有时不可耐，得意是无言。草色尽情绿，莺声取次喧。低头过石径，高枕憩蓬门。亦是途中事，年来始自存。
车上·其一
作者：释今无
朝代：清
体裁：五言律诗

野饭依山店，驱车向日边。眼前云到地，身外事由天。细雨滋油笠，高枝噪夏蝉。一行森古木，髣髴住山年。
车上·其二
作者：释今无
朝代：清
体裁：五言律诗

有时不可耐，得意是无言。草色尽情绿，莺声取次喧。低头过石径，高枕憩蓬门。亦是途中事，年来始自存。
轻巧莲
作者：释今无
朝代：清
体裁：七言律诗

日月初悬色未匀，芙蕖一朵正平分。香流银汉寒光澹，水入苍虬紫气屯。素羽未藏鹓鹭背，绛纱先作斗牛文。远公曾种东林社，迟及江枫送雁群。
辽海望医巫闾
作者：释今无
朝代：清
体裁：七言绝句

大渝关外医巫闾，细柳营前万仞孤。今日天涯人更望，边台云里一株榆。
辽海舟中
作者：释今无
朝代：清

梦亲在三更，忽醒仍万里。不是好飘蓬，此乃平生志。举手掬海云，云从袖里入。入船一抖衣，但见数点湿。不可有所欲，有欲累不浅。君犹未深信，吴王与勾践。可怜一漂母，犹解哀王孙。报语世间人，岂可轻受恩。保身须用哲，事繁诸葛死。牵牛饮颍滨，谁云高尚士。一鱼扑船来，舟子持钩掷。万事可失身，人心只好杀。船内然孤灯，船外飞细雨。默坐数浪声，回头见苍鼠。掩却船上窗，莫使入月光。月入风亦入，我无破衣裳。白首弄船翁，夜入莫向水。须臾海月来，明珠应有泪。苍鼠莫穿板，有粟自可食。微声祸之枢，人心安可测。浪击冯夷鼓，舟行神女风。一夜几千里，犹在月明中。海日大如斗，海月大如盘。谁识海上心，谁为海上言。独鹤破云来，其声甚悲婉。相将欲近蓬，又被北风转。借问同舟客，云是孤竹人。与语多感激，家近二士坟。黑风吹船艕，莫堕罗刹国。微躯不足云，寸心未有托。盥手掬海水，未洗已成冰。当时黄花戍，频年不解兵。水国无真梦，乾坤有至寒。辽阳深雪路，回首月中看。边声尽入海，舟子殊未知。携板坐船头，对月歌竹枝。有客为我言，此是菊花岛。已卧三十年，山中采碧草。物高势必危，人欲乃不小。网罟遍山川，机心及鱼鸟。前念不必问，后念所当谨。前念如后念，君心乃朝槿。君莫谈知己，我厌闻此言。最薄大梁客，欲报信陵恩。海风轰万雷，黑云驱千浪。心知近鬼神，默坐观情状。心中万虑息，独立发远想。举头望天堑，北风吹五两。一枝短竹锡，持以供远游。时到伤心处，三振可消忧。蓬上踏雪声，如行深木叶。惊起梦中人，忆得山上别。天近只多云，云黑已无月。孤舟逐浪行，独挂一帆雪。读书苦目眩，坐禅苦脾倦。怀人劳我心，日暮波声乱。十年携笠杖，万里见山河。月照南天少，霜寒北漠多。片云拥蓟城，望之浮前海。借问同舟人，云是渝关内。谈天有邹衍，渡江无祖逖。谁识浮杯人，月下一枝锡。海气侵人来，鹭涛扑面起。何人解绨袍，已见寒如此。气盖五步内，强秦不可屈。嗟哉丈夫心，空自等俦匹。十载刻骨恨，一愁一断绝。何日归去来，墓前洒馀血。频拜海上神，莫教风浪恶。举手未炷香，低头泪先落。我有一古环，锵锵金玉音。一视一感激，冰天夜夜心。舟中一碧鸡，寒多不肯啼。偏使发缆时，云中月向西。夷险在一时，独坐心仍乐。待旦风浪恬，无穷悲泪落。
辽海舟中
作者：释今无
朝代：清

黑水行无地，黄沙已近天。一帆风夜正，四望月空悬。宿雾不归岛，危樯半入烟。飘飘悽梗泛，木偶倩谁怜。落日孤舟晚，临风四望穷。鹤飞低近浪，云起远浮空。水怒人心善，霞明世界红。去年行碛雪，不与此情同。鹢首喧难定，牙旗涷不飞。吟残深夜烛，着尽耐寒衣。浪飐惊风密，星随晓月稀。辽阳不可望，但逐塞鸿归。不识伤心处，征蓬旅泊时。一宵频雨雪，千里尽流澌。石色看天近，云根出海迟。余生多所慨，自觉愧冯夷。沧溟十万里，日日石尤风。归梦寒难达，悲心久易穷。星飞人面白，蜃出海灯红。惟有无生理，安危自可通。中宵风逾恶，千丈浪难平。有泪还肝胆，无亲任死生。星光迷去路，寒气咽金声。纵有维舟日，何堪此夜情。
辽海舟中·其一
作者：释今无
朝代：清
体裁：五言绝句

梦亲在三更，忽醒仍万里。不是好飘蓬，此乃平生志。
辽海舟中·其一
作者：释今无
朝代：清
体裁：五言律诗

黑水行无地，黄沙已近天。一帆风夜正，四望月空悬。宿雾不归岛，危樯半入烟。飘飘悽梗泛，木偶倩谁怜。
辽海舟中·其七
作者：释今无
朝代：清
体裁：五言绝句

船内然孤灯，船外飞细雨。默坐数浪声，回头见苍鼠。
辽海舟中·其三
作者：释今无
朝代：清
体裁：五言绝句

不可有所欲，有欲累不浅。君犹未深信，吴王与勾践。
辽海舟中·其三
作者：释今无
朝代：清
体裁：五言律诗

鹢首喧难定，牙旗涷不飞。吟残深夜烛，着尽耐寒衣。浪飐惊风密，星随晓月稀。辽阳不可望，但逐塞鸿归。
辽海舟中·其三十
作者：释今无
朝代：清
体裁：五言绝句

片云拥蓟城，望之浮前海。借问同舟人，云是渝关内。
辽海舟中·其三十一
作者：释今无
朝代：清
体裁：五言绝句

谈天有邹衍，渡江无祖逖。谁识浮杯人，月下一枝锡。
辽海舟中·其三十七
作者：释今无
朝代：清
体裁：五言绝句

舟中一碧鸡，寒多不肯啼。偏使发缆时，云中月向西。
辽海舟中·其三十三
作者：释今无
朝代：清
体裁：五言绝句

气盖五步内，强秦不可屈。嗟哉丈夫心，空自等俦匹。
辽海舟中·其三十二
作者：释今无
朝代：清
体裁：五言绝句

海气侵人来，鹭涛扑面起。何人解绨袍，已见寒如此。
辽海舟中·其三十五
作者：释今无
朝代：清
体裁：五言绝句

频拜海上神，莫教风浪恶。举手未炷香，低头泪先落。
辽海舟中·其三十八
作者：释今无
朝代：清
体裁：五言绝句

夷险在一时，独坐心仍乐。待旦风浪恬，无穷悲泪落。
辽海舟中·其三十六
作者：释今无
朝代：清
体裁：五言绝句

我有一古环，锵锵金玉音。一视一感激，冰天夜夜心。
辽海舟中·其三十四
作者：释今无
朝代：清
体裁：五言绝句

十载刻骨恨，一愁一断绝。何日归去来，墓前洒馀血。
辽海舟中·其九
作者：释今无
朝代：清
体裁：五言绝句

白首弄船翁，夜入莫向水。须臾海月来，明珠应有泪。
辽海舟中·其二
作者：释今无
朝代：清
体裁：五言绝句

举手掬海云，云从袖里入。入船一抖衣，但见数点湿。
辽海舟中·其二
作者：释今无
朝代：清
体裁：五言律诗

落日孤舟晚，临风四望穷。鹤飞低近浪，云起远浮空。水怒人心善，霞明世界红。去年行碛雪，不与此情同。
辽海舟中·其二十
作者：释今无
朝代：清
体裁：五言绝句

物高势必危，人欲乃不小。网罟遍山川，机心及鱼鸟。
辽海舟中·其二十一
作者：释今无
朝代：清
体裁：五言绝句

前念不必问，后念所当谨。前念如后念，君心乃朝槿。
辽海舟中·其二十七
作者：释今无
朝代：清
体裁：五言绝句

天近只多云，云黑已无月。孤舟逐浪行，独挂一帆雪。
辽海舟中·其二十三
作者：释今无
朝代：清
体裁：五言绝句

海风轰万雷，黑云驱千浪。心知近鬼神，默坐观情状。
辽海舟中·其二十九
作者：释今无
朝代：清
体裁：五言绝句

十年携笠杖，万里见山河。月照南天少，霜寒北漠多。
辽海舟中·其二十二
作者：释今无
朝代：清
体裁：五言绝句

君莫谈知己，我厌闻此言。最薄大梁客，欲报信陵恩。
辽海舟中·其二十五
作者：释今无
朝代：清
体裁：五言绝句

一枝短竹锡，持以供远游。时到伤心处，三振可消忧。
辽海舟中·其二十八
作者：释今无
朝代：清
体裁：五言绝句

读书苦目眩，坐禅苦脾倦。怀人劳我心，日暮波声乱。
辽海舟中·其二十六
作者：释今无
朝代：清
体裁：五言绝句

蓬上踏雪声，如行深木叶。惊起梦中人，忆得山上别。
辽海舟中·其二十四
作者：释今无
朝代：清
体裁：五言绝句

心中万虑息，独立发远想。举头望天堑，北风吹五两。
辽海舟中·其五
作者：释今无
朝代：清
体裁：五言绝句

保身须用哲，事繁诸葛死。牵牛饮颍滨，谁云高尚士。
辽海舟中·其五
作者：释今无
朝代：清
体裁：五言律诗

沧溟十万里，日日石尤风。归梦寒难达，悲心久易穷。星飞人面白，蜃出海灯红。惟有无生理，安危自可通。
辽海舟中·其八
作者：释今无
朝代：清
体裁：五言绝句

掩却船上窗，莫使入月光。月入风亦入，我无破衣裳。
辽海舟中·其六
作者：释今无
朝代：清
体裁：五言绝句

一鱼扑船来，舟子持钩掷。万事可失身，人心只好杀。
辽海舟中·其六
作者：释今无
朝代：清
体裁：五言律诗

中宵风逾恶，千丈浪难平。有泪还肝胆，无亲任死生。星光迷去路，寒气咽金声。纵有维舟日，何堪此夜情。
辽海舟中·其十
作者：释今无
朝代：清
体裁：五言绝句

苍鼠莫穿板，有粟自可食。微声祸之枢，人心安可测。
辽海舟中·其十一
作者：释今无
朝代：清
体裁：五言绝句

浪击冯夷鼓，舟行神女风。一夜几千里，犹在月明中。
辽海舟中·其十七
作者：释今无
朝代：清
体裁：五言绝句

水国无真梦，乾坤有至寒。辽阳深雪路，回首月中看。
辽海舟中·其十三
作者：释今无
朝代：清
体裁：五言绝句

独鹤破云来，其声甚悲婉。相将欲近蓬，又被北风转。
辽海舟中·其十九
作者：释今无
朝代：清
体裁：五言绝句

有客为我言，此是菊花岛。已卧三十年，山中采碧草。
辽海舟中·其十二
作者：释今无
朝代：清
体裁：五言绝句

海日大如斗，海月大如盘。谁识海上心，谁为海上言。
辽海舟中·其十五
作者：释今无
朝代：清
体裁：五言绝句

黑风吹船艕，莫堕罗刹国。微躯不足云，寸心未有托。
辽海舟中·其十八
作者：释今无
朝代：清
体裁：五言绝句

边声尽入海，舟子殊未知。携板坐船头，对月歌竹枝。
辽海舟中·其十六
作者：释今无
朝代：清
体裁：五言绝句

盥手掬海水，未洗已成冰。当时黄花戍，频年不解兵。
辽海舟中·其十四
作者：释今无
朝代：清
体裁：五言绝句

借问同舟客，云是孤竹人。与语多感激，家近二士坟。
辽海舟中·其四
作者：释今无
朝代：清
体裁：五言律诗

不识伤心处，征蓬旅泊时。一宵频雨雪，千里尽流澌。石色看天近，云根出海迟。余生多所慨，自觉愧冯夷。
辽海舟中·其四
作者：释今无
朝代：清
体裁：五言绝句

可怜一漂母，犹解哀王孙。报语世间人，岂可轻受恩。
辽阳怀足两师
作者：释今无
朝代：清
体裁：七言律诗

骨贫高卧亦添愁，噭噭啼猿长泪流。子建文章堪载笔，仲安身世委沉浮。云霾塞雪燕支黑，风冷江梅师子幽。知己感恩愁欲死，吾兄曾为一筹谋。
辽阳怀顿修
作者：释今无
朝代：清

忆别姑苏寺，分吟尚暮秋。所经无限雪，频起故山愁。白草随人短，寒砧带月流。西南回首处，疑是武昌楼。我到辽阳日，初参佛眼时。亦怜穷子意，谈笑共忘机。问旧挑灯暗，论诗补字奇。夜寒高兴发，不见浙江儿。连年频苦别，总对朔风寒。尔多师友性，余少水云欢。挥泪檐霜白，行吟木叶乾。人生不可料，况复此时难。万重烟水外，书音未易通。不堪金井北，话到玉门东。月照黄榆老，山明寒瀑空。传余多进益，莫损老人容。愁月偏高照，不与众山齐。仰面云侵帽，低头泪及泥。鸟声虚旷野，虎迹印前溪。细想金山寺，寒钟为尔凄。尔有孤閒句，余时天外吟。生皆天地意，死亦友朋心。日入寒松苦，云凝独壑阴。逢人多强笑，恐忽泪沾襟。八载依师友，犹然儿女情。一从乍漂泊，不敢任天真。客久易得罪，余常厌此身。每看勾漏令，愧作岭南人。
辽阳怀顿修·其一
作者：释今无
朝代：清
体裁：五言律诗

忆别姑苏寺，分吟尚暮秋。所经无限雪，频起故山愁。白草随人短，寒砧带月流。西南回首处，疑是武昌楼。
辽阳怀顿修·其七
作者：释今无
朝代：清
体裁：五言律诗

八载依师友，犹然儿女情。一从乍漂泊，不敢任天真。客久易得罪，余常厌此身。每看勾漏令，愧作岭南人。
辽阳怀顿修·其三
作者：释今无
朝代：清
体裁：五言律诗

连年频苦别，总对朔风寒。尔多师友性，余少水云欢。挥泪檐霜白，行吟木叶乾。人生不可料，况复此时难。
辽阳怀顿修·其二
作者：释今无
朝代：清
体裁：五言律诗

我到辽阳日，初参佛眼时。亦怜穷子意，谈笑共忘机。问旧挑灯暗，论诗补字奇。夜寒高兴发，不见浙江儿。
辽阳怀顿修·其五
作者：释今无
朝代：清
体裁：五言律诗

愁月偏高照，不与众山齐。仰面云侵帽，低头泪及泥。鸟声虚旷野，虎迹印前溪。细想金山寺，寒钟为尔凄。
辽阳怀顿修·其六
作者：释今无
朝代：清
体裁：五言律诗

尔有孤閒句，余时天外吟。生皆天地意，死亦友朋心。日入寒松苦，云凝独壑阴。逢人多强笑，恐忽泪沾襟。
辽阳怀顿修·其四
作者：释今无
朝代：清
体裁：五言律诗

万重烟水外，书音未易通。不堪金井北，话到玉门东。月照黄榆老，山明寒瀑空。传余多进益，莫损老人容。
达淮上
作者：释今无
朝代：清
体裁：五言律诗

千翼乱鸣湍，归心睇望欢。涷轻曲岸涩，云密大波寒。北极堪回首，南图愧素餐。三年橘已化，非止学邯郸。
过丰润县
作者：释今无
朝代：清
体裁：五言律诗

未出卢龙塞，先过丰润城。日沉千堞黑，月出四山明。觅寺愁无路，闻砧泪有声。明朝一百里，晨起又兼程。
过压凤桥
作者：释今无
朝代：清
体裁：五言律诗

昨宿盘龙渚，今过压凤桥。山形随地转，雪色隔江遥。草死文犹锦，烟空气未消。当年刁斗夜，曾驻霍嫖姚。
过山海关
作者：释今无
朝代：清

及关犹曙色，十日乱边声。无计轻然诺，临危任死生。旅魂先马倦，落月与山平。到此方惆怅，悲笳处处鸣。汉地今朝尽，高天去日长。山川送形影，冰雪到膏肓。败垒封狐窟，平沙古战场。予生甘灭裂，心迹此时伤。百簇旌旗出，惊看令尹才。烟尘空自绕，锁钥几曾开。鬼箓宣名姓，刀边问去来。更怜图貌后，尤似暴鱼腮。重门扼断石，峻壁插寒空。额是前朝字，城犹秦代功。吹笳喧杀气，侧目见长虹。飞将孤坟在，凄凉白露中。鼓炮三声毕，弓刀十队齐。黑云驱雁入，骏马杂人嘶。气到惊心短，头因下泪低。亦知前更甚，无奈自凄迷。
过山海关·其一
作者：释今无
朝代：清
体裁：五言律诗

及关犹曙色，十日乱边声。无计轻然诺，临危任死生。旅魂先马倦，落月与山平。到此方惆怅，悲笳处处鸣。
过山海关·其三
作者：释今无
朝代：清
体裁：五言律诗

百簇旌旗出，惊看令尹才。烟尘空自绕，锁钥几曾开。鬼箓宣名姓，刀边问去来。更怜图貌后，尤似暴鱼腮。
过山海关·其二
作者：释今无
朝代：清
体裁：五言律诗

汉地今朝尽，高天去日长。山川送形影，冰雪到膏肓。败垒封狐窟，平沙古战场。予生甘灭裂，心迹此时伤。
过山海关·其五
作者：释今无
朝代：清
体裁：五言律诗

鼓炮三声毕，弓刀十队齐。黑云驱雁入，骏马杂人嘶。气到惊心短，头因下泪低。亦知前更甚，无奈自凄迷。
过山海关·其四
作者：释今无
朝代：清
体裁：五言律诗

重门扼断石，峻壁插寒空。额是前朝字，城犹秦代功。吹笳喧杀气，侧目见长虹。飞将孤坟在，凄凉白露中。
过新丰
作者：释今无
朝代：清

夹阳十里是新丰，又过风尘一日中。借问风尘多少客，同床此梦几人同。频拂征衣向旅邸，始知吾道擅凄凄。回头一望淮南月，霜落鸡声照马蹄。
过新丰·其一
作者：释今无
朝代：清
体裁：七言绝句

夹阳十里是新丰，又过风尘一日中。借问风尘多少客，同床此梦几人同。
过新丰·其二
作者：释今无
朝代：清
体裁：七言绝句

频拂征衣向旅邸，始知吾道擅凄凄。回头一望淮南月，霜落鸡声照马蹄。
过李将军墓
作者：释今无
朝代：清
体裁：七言绝句

卢龙塞外草芊芊，古墓凄凉对晚烟。七十二回分虎竹，今朝空剩汉山川。
过桃城
作者：释今无
朝代：清
体裁：七言律诗

策疲薄暮到桃城，又是南来一日程。只见身寒知絮薄，忽然梦醒是驴鸣。酒旗未易沾行色，夜月偏宜照此情。那似长安骑马客，风尘虽浊意尤清。
过浛光厂寄李谦庵太守
作者：释今无
朝代：清
体裁：七言律诗

榷关犹是太平关，洸口英州万仞山。乱后故人为政好，眼前商旅觉心閒。彤云欲定鸡催晓，紫气飘馀鹤带还。乞食霜须予过此，箫声原不落人间。
过菊花岛
作者：释今无
朝代：清

绝岛浮前浪，重岩出海滨。望之深汉月，疑尚有秦人。石白千层雪，松青万树春。扶筇欲一问，柔橹去何频。满山飞白鹤，几处傍青霄。蜃气深盘寺，钟声落应潮。荒台秦砌古，卧石汉功标。心恋身难住，临风一望遥。
过菊花岛·其一
作者：释今无
朝代：清
体裁：五言律诗

绝岛浮前浪，重岩出海滨。望之深汉月，疑尚有秦人。石白千层雪，松青万树春。扶筇欲一问，柔橹去何频。
过菊花岛·其二
作者：释今无
朝代：清
体裁：五言律诗

满山飞白鹤，几处傍青霄。蜃气深盘寺，钟声落应潮。荒台秦砌古，卧石汉功标。心恋身难住，临风一望遥。
过飞来寺
作者：释今无
朝代：清

何代飞来壮此山，却令兵燹委尘寰。一回又见成今古，百岁那堪几往还。观水亦知禅定好，闻钟未许客愁删。金函探意原无着，惭愧秋空镇日閒。旧迹犹来可暂登，高栖我意别崚嶒。人情阅遍伤流水，鹤梦难寻愧老僧。绝巘猿声深佛宇，半江鼍雾逗渔灯。关情最是幽悽景，却被身忙总未曾。碧波深绕树丛青，画栋朱甍出化城。千古竟谁知静理，一时行客动閒情。玉环归洞虚持捉，锦缆盘江讶重轻。举世劳劳何事好，吟残微雨月微明。
过飞来寺·其一
作者：释今无
朝代：清
体裁：七言律诗

何代飞来壮此山，却令兵燹委尘寰。一回又见成今古，百岁那堪几往还。观水亦知禅定好，闻钟未许客愁删。金函探意原无着，惭愧秋空镇日閒。
过飞来寺·其三
作者：释今无
朝代：清
体裁：七言律诗

碧波深绕树丛青，画栋朱甍出化城。千古竟谁知静理，一时行客动閒情。玉环归洞虚持捉，锦缆盘江讶重轻。举世劳劳何事好，吟残微雨月微明。
过飞来寺·其二
作者：释今无
朝代：清
体裁：七言律诗

旧迹犹来可暂登，高栖我意别崚嶒。人情阅遍伤流水，鹤梦难寻愧老僧。绝巘猿声深佛宇，半江鼍雾逗渔灯。关情最是幽悽景，却被身忙总未曾。
过黄河
作者：释今无
朝代：清

已尽江南路，黄河带月过。客心愁地阔，风力入霜多。日色依山澹，鸿声怯冻和。从来辛苦意，孤负好岩阿。初气战洪濛，寒霜凛冽中。渡河方数里，此岸不同风。草短蹄痕绉，空长眼力穷。一轮残月影，一半是山东。
过黄河·其一
作者：释今无
朝代：清
体裁：五言律诗

已尽江南路，黄河带月过。客心愁地阔，风力入霜多。日色依山澹，鸿声怯冻和。从来辛苦意，孤负好岩阿。
过黄河·其二
作者：释今无
朝代：清
体裁：五言律诗

初气战洪濛，寒霜凛冽中。渡河方数里，此岸不同风。草短蹄痕绉，空长眼力穷。一轮残月影，一半是山东。
近阳山县
作者：释今无
朝代：清
体裁：七言律诗

且将萧索付无言，微雨微吟失远村。船入碧厓人面绿，鹤归枯树雪涛翻。米催木臼机心静，车转天河水力全。多少经纶留草野，风尘徒自困王孙。
送丘太史曙戒还都改除用周鹤田韵
作者：释今无
朝代：清

粤海燕云万里遥，知君閒夜隔星桥。桄榔庵冷频书叶，望阙亭高自逼霄。凤草人间那得见，丹书天上近还招。东风御苑承恩去，红药从看次第烧。一曲骊歌去惘然，珊瑚洲畔惜离筵。浑无宝玉归清橐，祇有琴书拥画船。民朴也知生爱戴，僧閒犹自感周旋。他时不禁遐思处，花弄晴春月满天。海寺仙城对岸分，轻舟常破两涯云。到来不厌蔬盘简，坐久还拈柏子焚。脱俗总无金马色，忘机偏狎水鸥群。临岐即怅云霄别，莲社依然重少文。除书重召入鹓班，一夕春风黄木湾。不羡荔枝消宦况，爱看杨柳傍溪攀。忙催舟子开青舫，笑听人言买碧山。自是恩深閒未得，又随阿扈凤凰还。
送丘太史曙戒还都改除用周鹤田韵·其一
作者：释今无
朝代：清
体裁：七言律诗

粤海燕云万里遥，知君閒夜隔星桥。桄榔庵冷频书叶，望阙亭高自逼霄。凤草人间那得见，丹书天上近还招。东风御苑承恩去，红药从看次第烧。
送丘太史曙戒还都改除用周鹤田韵·其三
作者：释今无
朝代：清
体裁：七言律诗

海寺仙城对岸分，轻舟常破两涯云。到来不厌蔬盘简，坐久还拈柏子焚。脱俗总无金马色，忘机偏狎水鸥群。临岐即怅云霄别，莲社依然重少文。
送丘太史曙戒还都改除用周鹤田韵·其二
作者：释今无
朝代：清
体裁：七言律诗

一曲骊歌去惘然，珊瑚洲畔惜离筵。浑无宝玉归清橐，祇有琴书拥画船。民朴也知生爱戴，僧閒犹自感周旋。他时不禁遐思处，花弄晴春月满天。
送丘太史曙戒还都改除用周鹤田韵·其四
作者：释今无
朝代：清
体裁：七言律诗

除书重召入鹓班，一夕春风黄木湾。不羡荔枝消宦况，爱看杨柳傍溪攀。忙催舟子开青舫，笑听人言买碧山。自是恩深閒未得，又随阿扈凤凰还。
送严鼎臣之京
作者：释今无
朝代：清
体裁：五言律诗

海国春风早，君行及上京。材当求圣主，学本为苍生。写月名尤俊，闻经意更诚。吾师归隐处，来往仗前程。
送人还五羊
作者：释今无
朝代：清
体裁：五言律诗

相送关予意，蛮烟独未归。橹摇秋飓静，车展路花稀。宝货槟榔重，新诗椰叶肥。故山君处近，书札莫相违。
送任玉书之秦中
作者：释今无
朝代：清
体裁：五言律诗

北去走风尘，襟期万里新。月临官渡阔，花向大江春。得意惟驱马，挥金好赠人。珠江江上月，相忆最相亲。
送何鸣玉宰曲江
作者：释今无
朝代：清
体裁：七言律诗

九成台畔见来仪，云际双凫自在飞。锦是天孙原巧制，花逢韶石更芳菲。十年鹾竹称明敏，一路琴声彻翠微。万里乍逢忻送别，白云珠海愿非违。
送余立人归江宁寿其尊人余澹心
作者：释今无
朝代：清
体裁：五言律诗

塞上书归日，吴门雪落时。言寻高士宅，远共白云期。流水逢游子，吟诗得白眉。柳条兼鹤算，持赠慰庭帏。
送佟奎庵抚军还朝
作者：释今无
朝代：清
体裁：七言律诗

解涷春风拂拂轻，台光高向凤凰城。十年交爱情非浅，一日骊歌意复惊。圣代恩同甘露下，玉珂班逐禁烟鸣。何时再布南方政，五岭黔黎诵太平。
送依石老僧入丹霞并谢其赠端州石
作者：释今无
朝代：清
体裁：五言律诗

搜得青山骨，添予白昼心。勇能离故土，老好入丛林。一念行应到，千岩坐更深。寒云交密处，踪迹渺难寻。
送光半游山东
作者：释今无
朝代：清
体裁：五言律诗

孤锡送寒海，风霜意已深。初移庾岭步，竟有泰山心。衲破尘窥絮，淮长月堕襟。念予思共力，归兴挽幽寻。
送关甫田
作者：释今无
朝代：清
体裁：五言律诗

惜我南归日，怜君北渡时。乱离家渐远，辛苦路多岐。味道全探古，论文可设帷。八方驰羽檄，努力佐相知。
送冯孔武进士
作者：释今无
朝代：清
体裁：五言律诗

大树君宜憩，高名人共传。帝城鞭白马，佛国长青莲。道术存东鲁，功名属少年。丈夫不惜别，翻觉此情偏。
送刘峡石侍御终养归寿春
作者：释今无
朝代：清
体裁：七言律诗

官舟归去粤江浔，北阙陈情见此心。旅食久愁清橐少，高吟长忆旷怀深。岭头黄叶当秋下，天上青云过眼阴。却较二疏尤洒落，宗人那得散黄金。
送刘木生明府归吉水
作者：释今无
朝代：清
体裁：七言律诗

官舟归去即虚舟，一帙新诗尽是秋。对老罗浮频有梦，弹成单父长微愁。镜中短鬓霜犹黑，衫袖仙云冷欲流。他日出山君记取，银河终古月如钩。
送刘汉臣归凤城
作者：释今无
朝代：清
体裁：五言律诗

草室无馀蕴，君归幸念之。暮云兰叶架，疏雨藕花池。义寂文心薄，珠明智眼移。毋为逐卑论，白社订幽期。
送别常师吉
作者：释今无
朝代：清
体裁：七言律诗

翩翩不独盛豪华，洒翰还能灿墨花。万里楼船供綵服，百年事业走骝骅。天存钟鼎真堪勒，地阔烟云亦自赊。此别何年再握手，相逢箬帽乞官衙。
送吴伯子归琼海
作者：释今无
朝代：清
体裁：五言律诗

未必终如此，功名自有时。海云千里阔，林月五更悲。爱子能相见，愁予是别离。古人裘破后，此段竟谁知。
送吴伯子林君振入都廷试
作者：释今无
朝代：清
体裁：七言律诗

南溟已化翼如鹏，御苑芳菲柳色轻。三策久能陈治体，千秋终古重儒生。岭头雪影春尤好，客路乡心月自明。閒着短蓑江上望，思君时复听莺声。
送吴百子归琼海
作者：释今无
朝代：清
体裁：七言律诗

相见先嗟失意殊，文章原自胜隋珠。三年辛苦二千里，万虑消归一字无。桂魄有心圆不彻，秋风何意冷还孤。忙忙未尽寒山话，寂寞琴书上客途。
送吼万维那慧均典客请佛舍利于栖贤
作者：释今无
朝代：清

耶舍当年负铁来，灵光今向七贤开。凭君为走三千里，亲捧祥云到宝台。明珠那可镇沧溟，圣泽南归百粤兴。一自曹溪铃铎后，人天百万更无声。生当末法已违时，尘刹身心愿奉之。布地岂辞头发短，然灯古佛几曾知。如来实相现斯光，五岭从今为破荒。报语石梁须侧耳，莫多欢喜为人忙。
送吼万维那慧均典客请佛舍利于栖贤·其一
作者：释今无
朝代：清
体裁：七言绝句

耶舍当年负铁来，灵光今向七贤开。凭君为走三千里，亲捧祥云到宝台。
送吼万维那慧均典客请佛舍利于栖贤·其三
作者：释今无
朝代：清
体裁：七言绝句

生当末法已违时，尘刹身心愿奉之。布地岂辞头发短，然灯古佛几曾知。
送吼万维那慧均典客请佛舍利于栖贤·其二
作者：释今无
朝代：清
体裁：七言绝句

明珠那可镇沧溟，圣泽南归百粤兴。一自曹溪铃铎后，人天百万更无声。
送吼万维那慧均典客请佛舍利于栖贤·其四
作者：释今无
朝代：清
体裁：七言绝句

如来实相现斯光，五岭从今为破荒。报语石梁须侧耳，莫多欢喜为人忙。
送周彝初司马请制还朝
作者：释今无
朝代：清

中枢仗节返京畿，忠孝双全八座希。已见筹边留旧政，还从攀柏湿征衣。秋声玉帐迎鸿雁，云路天香溢翠微。师表人伦称盛事，苍生霖雨望多违。欲从父老效攀辕，猎猎旌旗出海门。绿树暖分寒谷律，卿云高拥北溟鲲。五兵中外侵华鬓，一夕枫宸对密言。怅望碧波铙吹远，疏钟明月恋孤村。
送周彝初司马请制还朝·其一
作者：释今无
朝代：清
体裁：七言律诗

中枢仗节返京畿，忠孝双全八座希。已见筹边留旧政，还从攀柏湿征衣。秋声玉帐迎鸿雁，云路天香溢翠微。师表人伦称盛事，苍生霖雨望多违。
送周彝初司马请制还朝·其二
作者：释今无
朝代：清
体裁：七言律诗

欲从父老效攀辕，猎猎旌旗出海门。绿树暖分寒谷律，卿云高拥北溟鲲。五兵中外侵华鬓，一夕枫宸对密言。怅望碧波铙吹远，疏钟明月恋孤村。
送周瑞长之任程乡
作者：释今无
朝代：清
体裁：七言律诗

为官节尚重清贫，此际尤当学古人。要使徵输歌孔迩，还昭明恕起斯民。芙蓉岸冷行相念，明月高天自可亲。欲写一篇循吏传，近来衰懒意空勤。
送周瑞长公车
作者：释今无
朝代：清
体裁：七言律诗

廿年励志失黄昏，往事能伤午夜魂。断续弓裘馀玉管，飞腾鸳鹭向金门。中原柳色秋鞭疾，上苑春云杏意温。珠海苏台双眼望，征衫须脱马头尘。
送唐扑非赴公车
作者：释今无
朝代：清
体裁：七言律诗

爽气平铺散晓烟，江头风动孝廉船。全操胜具趋金马，直踏浓花过玉鞭。多少念头言不尽，总于榜上月同圆。入云须记出山日，尚有灵峰意未传。